“Mana Mungkin Kami Pilih Seorang Juara Kalau Dua Dua Hebat”

Keputusan juri Gegar Vaganza 2019 memberikan kemenangan bersama kepada Hady Miirza dan Naqiu Boboy mengundang kontroversi malam tadi. Rata-rata peminat tidak berpuas hati dengan konsep juara bersama yang pertama kali terjadi dalam sejarah Gegar Vaganza.

Namun ketua Juri, Datuk Ramli MS mempertahankan keputusan itu dengan mengatakan yang Hady Mirza dan Naqiu Boboy berjaya memperoleh markah yang sama iaitu sebanyak 87%.

BACA: Naqiu (Boboy) & Hady Mirza Juara Bersama Gegar Vaganza 2019

“Selepas dicampurkan semua markah juri, Hady dan Naqiu masing-masing mendapat 87 peratus. Saya kena berlaku adil dan tidak bolehlah hendak pilih hanya seorang sebagai juara”

“Mereka memberikan persembahan yang setara dan nyanyian tidak sumbang. Atas faktor itu, saya berpendapat mereka layak bergelar juara,” ujar Datuk Ramli MS.

Beliau juga berkata terkejut dengan persembahan battle antara Naqiu Boboy & Hady Mirza yang dijangka akan berlawan vokal namun mereka menyanyi dengan sangat harmoni.

“Mana mungkin saya boleh pilih hanya seorang sebagai juara jika kedua-duanya memberikan persembahan hebat dan mengagumkan,” tambahnya lagi.

Berkaitan dakwaan kononnya keputusan sudah dirancang awal awal lagi, Datuk Ramli MS mendakwa salah satu trofi juara yang dipegang pada malam itu merupakan trofi replika namun terpaksa diberikan kerana keputusan juara bersama. (rtky/m)


Naqiu (Boboy) & Hady Mirza Juara Bersama Gegar Vaganza 2019

Konsert peringkat akhir Gegar Vaganza 2019 (GV2019) menyaksikan Naqiu (Boboy) & Hady Mirza berjaya bergelar juara bersama. Kemenangan mereka membolehkan mereka membawa pulang wang tunai bernilai RM100,000 masing masing, pakej percutian ke Eropah dan trofi kemenangan tajaan Astro.

Ini menyaksikan tiada peserta berada di tempat kedua dan Jatt berjaya merangkul tempat ketiga di pentas akhir Gegar Vaganza 2019 malam ini.

Tempat keempat pula menjadi milik Nur Fatima, One Nation Emcess di tempat ke-6 dan Sham Visa di tempat ke-6.

Keputusan pihak penganjur untuk mengumumkan dua orang juara mendapat reaksi berbeza dari peminat Gegar Vaganza 2019.

Diacarakan oleh Nabil Ahmad dan Jihan Muse, GegarVaganza 2019 bersiaran secara langsung dari Auditorium MBSA, Shah Alam dan disiarkan secara langsung Astro Ria (saluran 104) dan Astro Ria HD (saluran 123).


Farah Nabilah Sah Bergelar Isteri Juruterbang

Tahniah diucapkan kepada pelakon Farah Nabilah sah bergelar isteri kepada juruterbang, Mohammed Amirul Yunus selepas tujuh tahun bercinta dengan sekali lafaz jam 9.04 malam tadi.

Pasangan itu dinikahkan oleh bapa pengantin perempuan, Datuk Saipuddin Ahmad, dengan disaksikan Penolong Pendaftar Perkahwinan, Daerah Petaling, Mastori Marsidi.

Pada majlis yang berlangsung di Royale Chulan Damansara itu, Farah menerima mas kahwin RM1,000 dan wang hantaran bernilai RM77,777.77 serta tujuh dulang hantaran berbalas jumlah sama.

Pasangan itu bakal diraikan dalam dua majlis resepsi, masing-masing esok dan 28 Disember. Pasangan berkenaan juga sekali lagi akan diraikan dalam majlis berbeza, 5 Januari depan.


Anak Dapat 6D, Sharifah Shahira Mohon Jangan Hina

Umum mengetahui semalam keputusan Pentaksiran Tingkatan 3 (PT3) diumumkan. Seperti biasa sudah pasti ramai netizen yang ingin mengetahui keputusan anak para selebriti.

Namun, keputusan anak pelakon dan penyampai radio Sharifah Shahira antara yang menjadi perhatian ramai. Menerusi perkongsiannya di Instagram, anak lelakinya iaitu Airell hanya mendapat 1A sahaja dan 6D dalam peperiksaan tersebut.

Tidak malu berkongsikan keputusan anaknya itu, Sharifah Shahira meminta netizen supaya tidak menghina anaknya. Ujarnya lagi, meskipun kurang dari segi pembelajaran namun dia mengharapkan anaknya membesar menjadi anak yang baik.

Perkongsian Sharifah Shahira itu mendapat pelbagai reaksi daripada netizen yang bersetuju dan memuji tindakan Sheira itu kerana tetap menghargai apa sahaja keputusan yang diperolehi anaknya itu.

“Jangan hina anak kita…tau.. Kita pun macam tu dulu. Nanti kita ajar anak kita sekolah hidup
Supaya hormat org tua dan tak macam org lain komen kecikkan hati orang. Tahniah yang dapat A. Jauhi DADAH. Banyak D ni,” tulisnya.

Malah, netizen turut memberikan kata-kata positif dan semangat kepada anaknya untuk berusaha lebih gigih di masa hadapan mengucapkan tahniah dan syukur kepada Sharifah Shahira dan anaknya itu.

Apa pun tahniah diucapkan kepada anak Sharifah Shahira yang sudah berusaha sebaik mungkin. Kalau ikutkan, ramai je yang tak pandai masa sekolah tapi sekarang bergelar jutawan.


Ucapan Sweet Da’i Farhan Untuk Hari Jadi Isteri Tersayang

Kontroversi rumah tangganya sudah semakin reda, baru-baru ini Da’i Nik Farhan memuat naik gambarnya bersama Dr Erin berserta ucapan manis dan istimewa sempena hari jadi isteri kesayangannya itu.

Perkara itu dikongsikan oleh Da’i Farhan menerusi Instagram miliknya. Menerusi perkongsian itu, Da’i Farhan turut mengatakan tarikh 19 Disember adalah hari istimewa buat mereka berdua.

Da’i Farhan turut mendoakan isterinya itu dilimpari rezeki yang barakah serta berjaya dalam kehidupan di dunia dan akhirat. Da’i Farhan turut memberi kata semangat kepada isterinya untuk terus memberi manfaat kepada masyarakat dalam dunia perubatan.

Dalam pada itu, Da’i Farhan turut meminta isterinya supaya tidak mempedulikan kata-kata mereka yang iri hati dengan kepakaran isterinya dalam bidang kedoktoran.

“Kenangan yang indah tercipta pada tarikh 19 haribulan ni..Sanah Helwah buat isteriku tercinta. Moga sentiasa disinari cahaya kebahagiaan dalam hidup, dilimpahkan rezeki yang barakah, sukses selalu dunia akhirat..Amiin..

“Teruskan semangat memberi manfaat pada masyarakat dalam dunia perubatan dan kesihatan. Abaikan kata-kata mereka yang iri hati dengan ketokohan sayang dalam bidang kedoktoran,” tulisnya.

Difahamkan, Da’i Farhan dan isteri kini sedang bercuti di Korea Selatan bersama kelapan-lapan anak daripada perkahwinan terdahulu Dr. Erin.

Terdahulu, kontroversi rumah tangga pendakwah itu hangat diperkatakan apabila muncul surat terbuka daripada seorang individu yang merupakan rakan baik bekas isterinya mendakwa Da’i Farhan bernikah secara senyap-senyap.


Isteri Aliff Syukri Selamat Lahir Anak Kelima

Tahniah diucapkan kepada usahawan kosmetik, Datuk Seri Aliff Syukri dan isteri Datin Nur Shahida yang selamat menimang cahaya mata kelima petang semalam. Bayi tersebut dilahirkan pada jam 5.30 petang di sebuah hospital swasta.

Berita gembira itu dikongsikan oleh Aliff menerusi Instagram miliknya. Bagaimanapun, pasangan itu masih belum memaklumkan jantina serta nama bayi yang baru dilahirkan itu.

Menerusi Insta Story, Nur Shahida meluahkan rasa syukur proses kelahiran anak kelimanya itu dipermudahkan dan berjalan dengan lancar.

Diruangan komen perkongsian Aliff Syukri, rata-rata netizen bertanyakan tentang jantina bayi berkenaan dan ada beberapa komen mengatakan pasangan itu menimang cahaya mata perempuan.

Aliff dan Shahida berkahwin pada Ogos 2007. Pasangan ini dikurniakan empat orang cahaya mata iaitu Ammaar Ahyan, Qadejah El Zahra, Ibraheem Adham dan Yusoff Al Qardawy serta seorang anak angkat.

Tahniah sekali lagi kami ucapkan. Semoga kesihatan Nur Shahida dipermudahkan begitu juga dengan proses berpantang selepas ini. Tak sabar nak lihat wajah comel Aliff Syukri Junior!


“Jangan Tanya, Tak Mahu Ada Kaitan Lagi Dengan Zara Zya”

Sejak semalam hangat diperkatakan mengenai mengenai khabar angin mengatakan punca keretakan hubungan pertunangan Zara Zya dan Hafrezz Adam kerana aktres itu dikatakan mempunyai hubungan cinta sejenis.

Lebih kecoh apabila sejak semalam tular satu video perbualan mesra pelakon wanita itu bersama seorang wanita. Wanita itu dikatakan mempunyai hubungan rapat dengannya.

Susulan isu tersebut, Hafreez Adam enggan mengulas mengenai perkara itu. Hafrezz berkata dia tidak mahu mempunyai kaitan lagi dengan bekas tunangnya.

“Sejujurnya saya memang dah tak nak beri komen lagi mengenai dia (Zara). Hari yang saya buat keputusan untuk berpisah adalah hari yang saya tidak mahu lagi ada kaitan dengan dia.

“Jadi, saya tidak mahu komen mengenai isu video perbualan itu sebab dia tiada kaitan dengan saya dah. Dia bekas tunang dan kami tiada kaitan lagi,” katanya kepada mStar Online.

Sebelum ini, Zara menafikan dakwaan yang mengatakan wujud orang ketiga dalam perhubungan mereka sebelum ini.

Hafreez dan Zara mengikat tali pertunangan pada 12 Oktober lalu, namun hanya bertahan selama sebulan sahaja selepas Hafreez mengesahkan mereka berpisah secara baik selepas tidak lagi melihat sebarang perkembangan positif dalam perhubungan.


Penat Jaga Hati Orang, Tiz Zaqyah Akui Kembali Solo

Pasti ramai mengetahui sebelum ini pelakon Tiz Zaqyah sering berkongsikan fotonya bersama kekasih Syed Hafiz sejak mula bercinta pada Disember tahun lalu. Bagaimanapun, Tiz mengakui sudah putus cinta dengan jejaka itu sejak beberapa bulan lalu.

Menurut Tiz hubungan dengan kekasihnya itu berakhir kerana tiada persefahaman. Akui sedih hubungan cinta yang dibina terputus ditengah jalan, namun Tiz menganggap tiada jodoh antara mereka untuk sampai ke jinjang pelamin.

“Penat terpaksa jaga hati dan perasaan orang lain. Siapa yang tidak sedih apabila putus cinta, tetapi saya anggap kami tiada jodoh untuk berkahwin. Buat apa saya nak bertahan jika hubungan percintaan itu tidak boleh diteruskan?”

Meskipun beberapa berdepan kegagalan dalam bercinta, Tiz berkta dia tidak serik untuk bercinta lagi dan mahu membuka buku baru. Namun, Tiz berkata buat masa ini dia mahu fokus dalam bidang lakonan selepas berehat lama sebelum ini.

“Saya tidak serik untuk bercinta lagi selepas ini. Pada masa sama, saya juga terbuka untuk berkawan dengan orang lain dan mahu buka buku baru,” katanya.

Terdahulu, Tiz juga pernah bercinta dengan seorang jejaka bernama Daniel Haziq namun hubungan itu juga putus di tengah jalan tidak lama dulu.


Isteri Pendakwah Selebriti Dedah Temui Video Berahi Suami Dengan Wanita Lain

Sejak kebelakangan ini ada saja kontroversi terpalit beberapa pendakwah selebriti. Nampaknya baru-baru ini timbul satu lagi kisah membabitkan seorang lagi pendakwah kelahiran program realiti yang didakwa berlaku curang.

Perkara itu didedahkan oleh isteri kepada pendakwah selebriti itu sendiri yang tampil membuat pengakuan di portal mStar Online.

Wanita itu mendakwa dia tidak mampu lagi untuk menanggung penderitaan sepanjang empat tahun perkahwinannya dengan selebriti berkenaan. Ujarnya lagi, dia mengalami tekanan emosi akibat perbuatan buruk suaminya yang beberapa kali kantoi curang.

“Bukan niat saya untuk membuka aib suami kepada khalayak, namun saya tak mahu mereka terpedaya dengan penampilan golongam sebegini.

“Bayangkan suami saya sanggup melakukan panggilan tidak senonoh dengan wanita lain. Semuanya terbongkar selepas saya menemui rakaman video tersebut yang disimpan dalam telefon bimbitnya,” katanya.

Wanita itu turut mendakwa turut menemui gambar berahi bekas kekasih suaminya yang dikirimkan menerusi direct message (DM) di Instagram. Malah, mendakwa suaminya sering menghantar mesej kepada beberapa gadis secara rawak dengan niat untuk bersembang perkara tak senonoh.

“Ini bukan kali pertama, sebelum ini dia pernah bertukar gambar berahi dengan bekas teman wanitanya di Instagram. Namun saya maafkannya dengan harapan dia akan berubah.

“Sepatutnya dia gunakan gelaran yang dipikulnya untuk berdakwah dan menegakkan agama, tapi lain pula jadinya. Dia menggunakan pengaruhnya di laman sosial untuk berkenalan dengan beberapa gadis muda.

“Malah saya diberitahu oleh beberapa mangsanya yang dia sering memulakan perbualan mesra malah cuba untuk membuat panggilan video,” katanya.

Susulan pendedahan itu, pendakwah terbabit menghubungi pihak mStar meminta supaya perkara itu tidak memanjangkan isu berkenaan dan enggan mengulas lanjut tentang dakwaan isterinya itu.


“Di Malaysia Kau Meninggal Baru Stop Shooting”

Ramai yang beranggapan kerjaya sebagai pelakon itu mudah, namun ia tidak seindah seperti disangka. Seperti yang didedahkan oleh Izara Aishah dimana dia terpaksa meneruskan penggambaran meskipun mengalami kecederaan teruk di pada wajahnya.

Perkara itu dikongsikan oleh Izara menerusi laman Twitternya dimana dia berdepan pengalaman buruk itu ketika menjalani penggambaran drama Ombak Rindu yang disiarkan menerusi platform penstriman iflix.

Menurut Izara, ada satu babak di dalam drama itu memaparkan wajahnya lebam dan bukan kerana efek solekan. Katanya lagi, walaupun cuba menutup kesan kecederaan tersebut dengan solekan ia kelihatan agak pelik.

“Shooting dekat Malaysia ni kau meninggal baru mereka nak hentikan penggambaran. Kalau tak kau kena teruskan juga.

Izara turut memuat naik beberapa fotonya dengan beberapa kesan lebam di matanya selain gigi hadapannya sedikit sumpik.

Perkongsian Izara itu ternyata mengejutkan netizen serta ada yang meluahkan rasa marah kerana pelakon itu menerima layanan sedemikian. Tidak kurang juga ramai yang tertanya-tanya apa sebenarnya yang terjadi kepada Izara.


Enggan Dilabel Hipokrit, Ernisha Mengaku Tidak Lagi Berhijab

Pasti ramai yang masih ingat lagi dengan kontroversi terpalit bekas finalis Dewi Remaja, Ernisha yang sebelum ini pernah mencetuskan kontroversi apabila bertindak membuka tudung dan berpakaian seksi di kelab malam awal Januari lalu.

Susulan kontroversi itu, Ernisha akui dia memang on off berhijab malah imannya goyang. Namun dia mahu munasabah diri dan memohon agar orang ramai mendoakan agar dia terus kekal bertudung.

Terbaru, Ernisha atau nama sebenarnya Erni Nurshahira Khairul Zaman mengakui dia kini sudah tidak lagi berhijab. Ernisha berkata keputusan itu dibuat kerana dia tidak mahu dilabel sebagai wanita munafik.

“Saya mengaku sudah tidak lagi berhijab kerana bukan mudah untuk membawa imej wanita muslimah. Saya akui sebelum ini saya memang ‘on and off’ berhijab hingga ramai mempersoalkan penampilan diri yang sebenar.

“Saya memang nak bertudung tapi sebagai manusia adakalanya iman kita ada turun dan naik. Ia bukan satu perkara yang mudah.

“Saya enggan dilabel sebagai wanita munafik atau hipokrit membuatkan mengambil keputusan untuk tidak lagi berhijab. Kecaman yang diterima membuatkan saya rasa diri ini sangat jahat dan seolah-olah sedang mempermainkan agama,” katanya kepada Harian Metro.

Mengakui keluarganya tidak boleh menerima, namun Ernisha meluahkan rasa syukur keluarganya memahami selepas dia berterus-terang mengenai keputusannya itu. Malah, keluarganya sentiasa mendoakan agar dirinya diberikan kekuatan untuk berhijab semula suatu hati nanti.

“Sudah tentu keluarga tidak boleh terima dengan keputusan ini tapi saya cuba terangkan dengan sebaik mungkin dan memberitahu perkara sebenar.

“Syukur keluarga memahami dan sentiasa mendoakan supaya saya punya kekuatan satu hari nanti untuk berhijab sepenuhnya.

“Dulu pun ketika menyertai Dewi Remaja, ibu yang meminta saya berhijab kerana bakal mengintai peluang dalam bidang seni meskipun hati belum bersedia ketika itu. Saya sudah cuba tapi hidayah itu belum tiba,” katanya.


Zara Zya Nafi Putus Tunang Kerana Hubungan Sejenis

Berita putus tunang pelakon Zara Zya dan Hafreez Adam ternyata mengejutkan ramai. Mana tidaknya, baru sebulan mengikat tali pertunangan namun hubungan mereka akhirnya terlerai.

Baru saja reda episod putus tunang pasangan tersebut, kecoh mengenai khabar angin mengatakan punca keretakan hubungan mereka kerana Zara Zya dikatakan mempunyai hubungan cinta sejenis.

Lebih kecoh apabila sejak semalam tular satu video perbualan mesra pelakon wanita itu bersama seorang wanita. Wanita itu dikatakan mempunyai hubungan rapat dengannya.

. Yang min x faham…. apa motif wanita ini share perbualannya dgn @zarazya ??? . #zarazya #hafreezadam #apakes

A post shared by  ApaKes? (@apakesofficial) on Dec 18, 2019 at 5:29am PST

Bagaimanapun, Zara tampil menjelaskan dia hanya berkawan baik dengan wanita tersebut serta menafikan sekerasnya bahawa dia putus dengan Hafreez adalah kerana kehadiran orang ketiga.

“Saya dan wanita itu cuma kawan baik. Video mesej yang tular itu sekadar komunikasi antara kawan. Saya tidak tahu apa tujuan dia memuat naik rakaman itu di laman sosial.

“Sumpah, itu bukan punca kami putus kerana saya dan wanita terbabit hanya berkawan. Serius, saya bukan ke arah itu (hubungan sejenis).

“Rasanya orang lain pun apabila bermesej dengan kawan perempuan yang rapat, pasti ada menyebut perkataan sayang,” katanya kepada BH Online.

Dalam pada itu, Zara berkata dia sudah mendapatkan penjelasan wanita itu, namun tidak pasti mengapa dia memuat naik rakaman itu.


“Rasa Nak Buat Novel Cinta Pengkid Yang Tak Kesampaian”

Hampir dua minggu kontroversi juara musim kedua program Da’i Nik Farhan dan isteri barunya, Dr Erin hangat diperkatakan, nampaknya isu terpalit pendakwah itu semakin reda.

Bagaimanapun, baru-baru ini Dr Erin ada memuat naik perkongsian berbaur sindiran ketika sedang bercuti ke Korea Selatan. Menerusi entri itu, Dr Erin berkata dia mahu menghasilkan novel cinta yang tidak cliche atau seperti kebiasaan.

“Percintaan Winter Sonata atau Ainul Mardhiah. Aduh siap ada nak buat novel bagai ni, ada tak orang nak buat filem ke drama ke?

“Kalau ada mari sini nak tambah sedap. Kadang-kadang yang tersurat belum tentu yang tersirat. Takat isteri teraniaya, nikah dua cerai tu biasa duk dengar. Ini lagi best memang kalau buat novel boleh menang anugerah,” tulisnya.

Dr Erin berkata dia mahu hasilkan novel kisah cinta luar norma orang biasa dimana kisah percintaan perempuan sesama perempuan yang tidak kesampaian.

Bagaimanapun, Dr Erin masih menutup ruangan komen akaun Instagramnya sejak beberapa minggu lalu.

Terdahulu, kontroversi rumah tangga pendakwah itu hangat diperkatakan apabila muncul surat terbuka daripada seorang individu yang merupakan rakan baik isterinya mendakwa Da’i Farhan bernikah secara senyap-senyap tanpa pengetahuan isterinya.


Shuib Jadi Penyanyi Pula, Bakal Lancar Lagu

Berlakon sudah, berniaga pun sudah, nampaknya pelakon dan pelawak Shuib Sepahtu terjun ke bidang baru apabila bakal bergelar penyanyi pula. Shuib juga bakal tampil dengan single pertamanya berjudul Sampai Tua.

Menurut Shuib, lagu singlenya itu akan dirakam dan dilancarkan tidak lama lagu. Lebih menarik, lagu tersebut bakal dinyanyikan uet bersama isterinya, Siti Sarah.

“Lagu ini asalnya saya dengar sebelum berkahwin lagi, memang melodi dan liriknya sedap didengar. Seperti tahun 1950-an!

“Kemudian baru-baru ini saya teringat balik lagu itu dan menghubungi Aidit Alfian. Syukurlah lagu itu masih ada dan kami berjumpa kemudian bersetuju untuk menghasilkan lagu itu.

“Setakat ini lagu itu belum dirakamkan lagi dan Aidit akan menyusun semula melodi itu,” katanya.

Tak sabar pula nak dengar lagu gandingan pasangan suami isteri ini. Rasanya ramai yang tak tahu lagu Semakin nyanyian Siti Sarah adalah ciptaan Shuib sendiri.


Fattah Amin Nafi Populariti Jatuh Selepas Kahwin

Sebut saja nama Fattah Amin, pelakon ini sering membawakan watak romantis dan menjadi kegilaan ramai gadis. Meskipun sering dikritik ‘kayu’ ketika berlakon, namun kini ramai yang memuji lakonannya yang kini banyak peningkatan.

Sejak kebelakangan ini jarang sekali kita melihat Fattah di kaca televisyen dan seolah tidak begitu menyerlah. Bagaimanapun Fattah berkata dia memilih untuk memperlahankan lakonan drama selepas mendirikan rumah tangga.

Katanya lagi, bukan dia tiada menerima tawaran berlakon tetapi dia kini lebih selektif dalam memilih naskah. Ujarnya lagi, dia tidak mahu membawa watak yang sama sahaja.

“Saya tidak mahu dikenali sebagai pelakon ‘stereotype’. Rasanya, sudah cukup saya tampil dengan drama yang mengusik hati. Saya tahu penonton sukakan drama cinta yang membuai jiwa, tetapi sampai bila? Sebagai pelakon, saya mahukan karakter yang lebih menguji lakonan.

“Bukan tiada tawaran, sebaliknya saya lebih selektif. Saya pastinya takkan melepaskan tawaran sekiranya watak dan kisah yang dipaparkan berbeza.

“Saya tidak mahu mengambil watak sama. Mungkin saya hanya menerima tawaran satu drama setahun. Tahun ini, saya hanya muncul dalam drama Cetera Hati Diya siaran TV3. Saya mahu membuktikan saya mampu membawa watak yang berlainan,” katanya.

Fattah berkata dia kini memilih untuk beraksi di layar perak selepas filem KL Special Force, yang ditayangkan Mac tahun lalu, mendapat sambutan hangat.

Dalam pada itu, Fattah berkata dia akan membintangi beberapa filem lagi pada tahun 2020 sekaligus menafikan dakwaan mengatakan dirinya sudah tenggelam.


“Doakan Ya, Saya Mahu Kahwin Tahun Depan”

Rasanya sudah lama kita tak dengar cerita mengenai pelakon Sherry Ibrahim. Usianya kini menganjak 36 tahun, pasti ramai yang tertanya-tanya bila pelakon cantik ini akan menamatkan zaman bujangnya.

Berkongsikan matlamat tahun 2020 yang diimpikannya menerusi Instagtam, Sherry menyuarakan hasratnya untuk menamatkan zaman bujang pada tahun hadapan dan membina keluarga.

“Saya mahu berkahwin. Bukan settle down ya, tapi move on kepada fasa seterusnya. Sebenarnya saya gembira dengan keadaan sekarang tetapi kadang-kadang kita kena ada harapan.

“Tak mahu jugalah kalau berharap sahaja tapi tak jadi apa-apa. Jadi kalau boleh tahun depan saya mahu berkahwin dan memulakan keluarga sendiri. Semoga ada jodoh saya,” katanya.

Dalam pada itu, Sherry berkata masih banyak impiannya yang belum dicapai lagi. Sherry juga berharap semoga perjalanan perniagaannya makin maju serta bakal mengeluarkan sebuah lagu.

“Janganlah dunia berakhir. Masih banyak impian yang belum saya capai. Tentulah saya mahu semua semua perniagaan saya maju, baik jenama tudung mahupun salun. Saya mahu single saya meletup. Saya perlukan satu single yang hit!” tulisnya.


Enggan Bersentuhan, Nadzmi Adhwa Hilang Tawaran Berlakon

Selepas berkahwin pelakon Nadzmi Adha pernah memberitahu bahawa dia enggan melakukan sebarang adegan bersentuhan dengan pelakon wanita demi menjaga hati isterinya, Ardell Aryana.

Susulan prinsipnya itu, Nadzmi diuji apabila tidak menerima tawaran berlakon sejak mendirikan rumah tangga lebih tiga bulan lalu. Malah, Nadzmi berkata namanya pernah ditolak sesetengah produksi hanya kerana statusnya sebagai suami.

“Memang saya agak terkesan apabila tiada tawaran diterima, tetapi saya tidak boleh terbawa-bawa dengan perasaan. Rezeki datang dalam pelbagai bentuk dan bukan hanya menerusi tawaran berlakon.

“Sejujurnya, saya memang menunggu tawaran berlakon, namun rezeki sudah tidak seperti ketika saya masih bujang. Saya pula lebih mengutamakan kepuasan dan watak yang ditawarkan, manakala soal bayaran jatuh nombor dua.

“Tersentak juga apabila ada penerbit memberitahu, dia tidak mahu ambil saya berlakon hanya kerana sudah berkahwin. Namun, hidup perlu diteruskan,” katanya kepada BH Online.

Dalam pada itu, Nadzmi berkata disebabkan kurang tawaran berlakon dia dan isteri perlu mencari peluang lain dan bersyukur rezekinya tetap murah dalam bidang perniagaan.

“Apabila kurang tawaran berlakon, kami perlu mencari peluang lain, termasuk mengusahakan perniagaan. Bukan mahu mendabik dada, tetapi saya bersyukur masih punya pendapatan lain. Cuma, saya dan isteri masih mahu berlakon untuk berkongsi bakat yang ada,” katanya.

Apa pun diharap Nadzmi dan Ardell tabah di atas ujian tersebut. Mungkin ada hikmah disebalik ujian yang diturunkan selepas berkahwin.


Maya Karin Dipuji Pergi Majlis Anugerah Naik MRT

Kebiasaannya setiap kali majlis anugerah acara hiburan sudah pasti para selebriti akan memakai busana cantik dan menaiki kereta mewah. Namun, berbeza dengan Maya Karin yang tampil sederhana untuk ke majlis anugerah.

Lebih menjadi perhatian pelakon cantik itu menggunakan pengangkutan awam MRT untuk menghadiri majlis tersebut. Menerusi satu entri, Maya berkongsikan fotonya menaiki MRT menuju ke Masjid Jamek bagi menghadiri Majlis Malam Anugerah River of Live (ROL).

Seperti kita tahu, Maya antara selebriti yang terkenal dengan sikapnya yang prihatin dengan alam sekitar. Malah, baru-baru ini tular gambar iklannya berenang di dalam sungai yang dipenuhi sampah untuk kempen pelihara sungai.

Perkongsiannya itu mendapat perhatian netizen yang memuji pelakon tersebut yang tidak menunjuk-nunjuk seperti segelintir selebriti lain dan bangga menaiki pengangkutan awam tersebut.

Tidak kurang juga, ramai berharap dapat bertemu dengan Maya apabila menggunakan pengangkutan awam tersebut. Apa pun, Maya Karin pakai sempoi macam pun tetap nampak cantik.


Tunang Cucikan Kaki, Potong Kuku & Suap Risteena Makan

Sudah hampir sebulan mengikat tali pertunangan, pelakon Nur Risteena menyifatkan dia wanita paling bertuah kerana dipertemukan dengan Isa Khan.

Baru-baru ini, Risteena berkongsikan momen indah tercipta sepanjang bercinta dengan jejaka pilihan hatinya itu dan berharap detik itu akan berkekalan sampai bila-bila.

Apa yang menjadi perhatian adalah aksi Isa Khan menyuap makan, membasuh kaki dan memotongkan kuku Risteena.

Dalam pada itu, kakak kepada Ruhainies ini berkata dia kagum dengan kesungguhan yang ditunjukkan Isa dan tunangnya itu berjanji akan menjadikannya wanita paling bahagia di dunia.

Terlalu banyak yang kami lalui bersama walaupun dalam masa yang singkat. Tak sangka saya berjumpa dengan seseorang macam dia dalam hidup saya. Perasaan cinta yang terlalu dalam membuatkan saya seseorang yang istimewa dalam hidup dia. Terlalu banyak memori indah yang takkan dilupakan. Janji dia pada saya, akan menjadikan saya wanita paling bahagia di dunia ni. Teruskan menjadi orang yang sama saya jatuh cinta dulu. Semoga hubungan ini terus berkekalan. Saya bangga dengan apa yang dia usaha sekarang. Always proud of him. Effort dan kesungguhan dia tak mungkin semua orang boleh buat. Semoga saya terus menjadi semangat dan kekuatan awak. Semoga awak berjaya dunia akhirat. Saya bangga dengan apa yang awak usahakan dan apa yang awak ada sekarang. I’m proud to say this, my Isa Khan. P/s: Masa ni belum terfikir untuk ada @lovit_hq pun. Now dia dah menjadi seorang founder yang hebat. Cepatnya awak sayang. Mudahnya semua urusan awak. Saya sentiasa doakan @lovit_hq kita berjaya bersama team kita?

A post shared by  Nur Risteena Munim (@nur_risteena) on Dec 16, 2019 at 5:51am PST

“Perasaan cinta terlalu dalam buatkan saya seorang yang istimewa dalam hidup dia. Terlalu banyak memori indah yang takkan dilupakan.

“Janji dia pada saya akan menjadikan saya wanita paling bahagia di dunia ini. Teruskan menjadi orang yang sama saya jatuh cinta dulu,” katanya.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia. Risteena berkata dia dan Isa mula berkenalan lebih rapat sejak lima bulan lalu sewaktu membintangi drama Bulan Di Kota Langit.


Dr Azizan Osman Terima Anugerah Antarabangsa Dan Ini Adalah Lambang Kejayaan Dirinya Bersama RichWorks!

Dr Azizan Osman yang terkenal sebagai World Class Business Educator dan Asia’s No.1 Business, Marketing & Leadership Coach telah menerima anugerah Top 50 Marketing & Advertising Leaders manakala syarikat naungannya Richworks International Sdn Bhd pula menerima anugerah Top 100 Marketing & Advertising Companies.

Anugerah antarabangsa ini berlangsung pada acara persidangan industri pemasaran dan pengiklanan serata dunia, MADcon: Global Marketing Conference di Le Meridien, Dubai baru-baru ini.

Penganugerahan ini disifatkan antara kepujian tertinggi bagi industri pemasaran global telah dinilaikan secara profesional oleh barisan juri antarabangsa dan lembaga penasihat MADcon yang terdiri daripada pakar industri.

Di samping menjadi anak Malaysia pertama yang mendapat anugerah global Top 50 Marketing & Advertising Leaders, Richworks International Sdn Bhd merupakan syarikat Malaysia pertama yang menerima anugerah antarabangsa di persidangan pertama MADcon Dubai 2019.

Penganjuran MADcon Dubai 2019 pada kali ini juga membuka peluang pembelajaran dan perkongsian rangkaian melibatkan lebih 50 pakar industri dari seluruh dunia. Dalam slot ini, pakar industri akan kongsikan pengalaman perniagaan dan strategi pemasaran mereka yang sangat berkesan dan efektif.

Penganjur MADcon Dubai 2019, Prism Events menjangkakan lebih daripada 500 perwakilan antarabangsa yang akan menghadiri kemuncak persidangan MADcon Dubai 2019. Dengan itu, terbuktilah bahawa anak Melayu juga dapat duduk setanding dengan perwakilan antarabangsa.

Pada 16 Disember lalu, Dr Azizan Osman, Pengerusi dan Master Coach Richworks International turut menjadi salah seorang Keynote Speaker bagi menyampaikan topik yang bertajuk “Mengapa Pembangunan Komuniti & Pemasaran Acara Adalah Kaedah Paling Berkesan Untuk Mendapatkan Pelanggan Yang Setia?” di hadapan perwakilan antarabangsa yang hadir pada hari tersebut.


Isteri Tak Senang Aliff Syukri Dapat Pembantu Wanita Baru

Sudah lama rasanya kita tak dengar cerita mengenai Datuk Seri Aliff Syukri. Baru-baru ini, memuat niak video dimana beliau kini mempunyai seorang pembantu peribadi baru yang memperkenalkan diri sebagai ‘Nur’.

Menerusi perkongsian itu, Aliff turut mengharapkan agar wanita itu dapat lama bekerja lama dengannya dan boleh menjaga keluarganya dengan baik.

Wanita berkulit cerah itu berpakaian kasual dengan seluar jean ketat, kemeja dengan jaket semasa diperkenalkan kepada Aliff, isteri serta para pekerja di rumahnya.

Namun apa yang menjadi perhatian adalah kapsyen Aliff yang mengatakan isterinya seperti tidak senang dengan pembantu peribadinya itu.

. . hari pertama PA terbaru sy masuk kerja..Abang doakan dia lama bekerja dengan abang dan boleh menjaga keluarga abang dengan terbaik sebab nak kerja sebagai pa ni bikan senang..Kalau korang nak tengok sambungan video ini macam mana dia memulakan pekerjaan pada hari yang pertama di rumah abang dan menguruskan perniagaan abang orang boleh tengok dekat YouTube tv Telajak laris abang dah posting

A post shared by  Ohabangkosmetik (@aliffsyukriterlajaklaris) on Dec 15, 2019 at 7:21am PST

Menerusi video tersebut ketika bersalaman dengan pembantu peribadi suaminya, wajah Datin Nur Shahida kelihatan seperti tidak gembira dan acuh tidak acuh untuk bersalam sebelum segera beredar.

Namun dalam video penuh di laman YouTube TV Terlajak Laris, Aliff menegur cara dan tingkah laku Nur sewaktu berinteraksi dengan isterinya.

Malah, seorang pembantu rumah Aliff turut menegur cara pemakaian pembantu peribadi tersebut yang dilihat agak seksi. Pembantu peribadi Aliff itu juga turut dinasihatkan agar perlu mengambil hati Nur Shahidah, tidak dibenar memakai seksi dan tahan maki.

Selalunya pembantu peribadi Aliff Syukri lelaki, tiba-tiba ada perempuan mungkin itu yang tak biasa lagi. Apa pun diharap semuanya baik-baik belaka.


Elly Mazlein Selamat Bertunang Dengan Jejaka Pilihan

Tahniah diucapkan kepada pelakon dan penyanyi Elly Mazlein yang selamat mengikat tali pertunangan dengan jejaka pilihan hatinya Mohamad Azlan, 29, tengah hari tadi.

Majlis pertunangan itu berlangsung dengan meriah di Putra World Trade Center (PWTC) dihadiri oleh kedua-dua belah keluarga dan tetamu terdekat.

Elly manis mengenakan persalinan rona hijau pastel menerima sebentuk cincin serta lima dulang hantaran berbalas tujuh.

Dalam pada itu, Elly meluahkan rasa syukur majlis pertunangannya berjalan dengan lancar. Elly turut meminta peminatnya mendoakan agar selepas ini urusan perkahwinannya akan dipermudahkan.

“Alhamdulillah, saya bersyukur kerana majlis ini berjalan dengan lancar seperti yang dirancang. Saya berasa terharu melihat wajah-wajah kesayangan yang hadir pada hari berbahagia ini.

“Doakan agar segala urusan perkahwinan saya dipermudahkan Insya-Allah,” katanya kepada Astro Gempak.

Elly bakal dijabkabulkan dengan Azlan pada 17 Januari 2020 dan akan mengadakan majlis berinai, majlis resepsi serta majlis menyambut menantu di Kuala Krai, Kelantan.

Masih belum berkongsikan wajah tunangnya, Elly berkata dia akan mendedahkan identiti bakal suaminya pada majlis berinai kelak.


Ardell Buka Pusat Laser Bulu, Dah Minta Nasihat Ustaz

Jika sebelum ini menceburkan diri dalam perniagaan kecantikan dan pakaian, nampaknya pelakon Ardell Aryana melebarkan lagi sayapnya dengan membuka pusat laser bulu pula.

Difahamkan perniagaan itu diusahakannya bersama sepupunya Dr Por Yan Sheng. Setakat ini mereka sudah membuka tiga cawangan. Menurut Ardel dia dan sepupunya itu banyak berkongsi buah fikiran dalam perniagaan tersebut.

Dalam pada itu, Ardell berkata dia turut menekankan mengenai penjagaan kebersihan sebagai seorang wanita yang beragama Islam dan sudah pun mengambil langkah awal dengan mendapatkan nasihat daripada ustaz berkenaan hal itu.

“Pada awalnya ketika saya berkongsi video atau gambar membuat laser buang bulu, ada yang bertanya bolehkah wanita Islam melakukannya.

“Saya sendiri meleraikan persoalan itu dengan bertanya ustaz dan mereka yang lebih pakar. Dalam Islam sendiri mementingkan kebersihan. Jadi tak salah untuk kita membuang bulu jika ia memudaratkan atau memberi masalah.

“Macam contoh jika di muka atau dahi kita ada bulu yang serabut atau tebal, ia sedikit sebanyak menyukarkan untuk kita sujud dengan betul ketika bersolat,” katanya.

“Kalau sudah berkahwin, semua itu dibuat untuk kebaikan saat bersama suami. Perhatian utama di Hairy Mary pun lebih kepada menanggalkan bulu secara kekal dengan kesan efektif,” katanya.


Lufya Omar Tak Mahu Anak Jadi Artis

Kemelut rumah tangganya masih tiada kesudahan lagi, namun pelakon Lufya Omar tetap meneruskan kehidupan seperti biasa bersama anak tunggalnya, Laana Haura kini berusia 2 tahun.

Menurut Lufya dia menaruh harapan besar terhadap anaknya dan mahu membesarkannya dengan ilmu agama agar dapat menjadi seorang insan yang mampu memberi manfaat kepada masyarakat.

Kalau dah bergelar selebriti, ada yang tidak kisah jika anak mereka bakal mengikut jejak langkah mereka suatu hari nanti. Namun, menurut Lufya bukan populariti yang dicari tetapi pendidikan dan ilmu agama adalah lebih penting.

“Saya tidak mementingkan populariti buat anak saya, apa yang lebih penting adalah pendidikan dan ilmu agama.

“Saya mahu dia jadi seorang anak yang berpendidikan dan mengetahui tentang ilmu Islam, kalau boleh, saya mahu dia jadi seperti tokoh ilmuan Datuk Prof Dr Muhaya Mohamad.

“Soal populariti itu akan datang sendiri, jika dia popular maka namanya tetap menjadi tumpuan ramai,” katanya kepada Astro Gempak.

Dalam pada itu, Lufya berkata dia kini sedang dalam proses mendalami kitab suci Al-Quran untuk memperbaiki diri dan memberi bimbingan kepada anaknya.


Netizen Kurang Senang Siti Sarah Pakaikan Kasut Shuib?

Bukan mudah bergelar selebriti, segala tindak tanjuk pasti akan menjadi perhatian ramai lebih-lebih lagi jika ianya dikongsikan di media sosial. Ada saja serba tak kena di mata netizen yang cuba mencari salah selebriti.

Seperti pasangan selebriti Siti Sarah dan Shuib Sepahtu juga tidak terlepas daripada komen liar mengenai rumah tangga mereka. Baru Sarah ada memuat naik video memaparkan dia memakaikan kasut suaminya berserta kapsyen guaraun.

Izzah dan Tuan Haris ! Babak pertama scene kasut.. Seperti biasa Tuan Haris tak appreciate Izzah, yg pakaikan ksut ..tapi Izzah ching redo

A post shared by  Siti Sarah Raissuddin (@sitisarahraissuddin) on Dec 13, 2019 at 3:59am PST

Rata-rata netizen terhibur melihat gelagat pasangan tersebut yang sentiasa romantik meskipun kini sudah mempunyai tiga orang cahaya mata.

Bagaimanapun, ada yang kurang senang melihat video tersebut malah ada yang mengur Shuib untuk memakai kasut sendiri kerana isteri bukannya orang gaji.

Dalam pada itu, teguran individu itu turut mendapat perhatian netizen lain yang berpendapat perbuatan itu tidak salah malah ianya mengeratkan lagi hubungan antara suami isteri.

kisah izzah memakaikan kasut utk tuan harris rupa-rupanya tuan Haris sudah spedo Izzah. Sejenis taburan upah di situ.

A post shared by  Siti Sarah Raissuddin (@sitisarahraissuddin) on Dec 15, 2019 at 4:07am PST

Dalam satu lagi perkongsian, Sarah dilihat memuat naik satu lagi video bagi menjelaskan situasi sebenar mengapa dia memakaikan kasut kepada suaminya.

Biasalah netizen ada saja benda tak kena di mata mereka sehinggakan perkara remeh seperti ini dijadikan isu. Apa pun semoga hubungan mesra pasangan ini kekal sampai bila-bila.


“Saya Yang Minta Putus, Zara Zya Tak Mahu…”

Berita putus tunang pelakon Zara Zya dan Hafreez Adam ternyata mengejutkan ramai. Mana tidaknya, baru sebulan mengikat tali pertunangan namun hubungan mereka akhirnya terlerai.

Hafreez berkata perasaan kecewa membuatkan dia nekad untuk memutuskan tali pertunangannya dengan Zara. Ujarnya lagi, dia dan Zara sudah beberapa kali cuba menyelamatkan hubungan mereka namun tiada jalan penyelesaian.

“Ya, betul. Kami dah putus tunang. Kami dah cuba selamatkan hubungan ini tetapi nampaknya, ia tidak boleh diselamatkan lagi,” kata Hafreez yang berusia 29 tahun itu.

“Sebab itulah keputusan untuk berpisah ini dibuat dan bagi saya, ia dibuat secara matang. Kami tak bergaduh pun dan saya akui, keputusan tersebut datang daripada saya. Saya yang memilih untuk take time off,” katanya kepada mStar Online.

Dalam pada itu, Hafreez mengakui masih menyayangi bekas tunangnya itu namun sudah tertulis jodoh mereka setakat itu. Hafreez berkata lagi, Zara tidak mahu memutuskan pertunangan, namun dia tetap dengan pendiriannya untuk tidak meneruskan perhubungan.

“Benda ini terlalu baru. Sayang terhadap Zara itu masih ada cuma pada masa yang sama, kecewa, ralat itu semua ada,” luah Hafreez.

“Cuma saya tak mahu berfikiran negatif jadi saya anggap mungkin Tuhan nak saya ada dengan keluarga ketika ini.”

“Saya akui memang Zara pernah cakap dengan saya kalau boleh dia tak nak putus tunang. Tapi untuk saya sangat susah. Buat masa ini, lebih baik saya fokus kepada ahli keluarga dan kerjaya sahaja. Lagi pula, ayah baru meninggal dunia beberapa bulan yang lalu,” katanya.


Belum Habis Pantang, Aeril Zafrel Minta Tambah Anak Lagi

Baru saja menyambut cahaya mata ketiga pada 1 Disember lalu, Aeril Zafrel meluahkan hasratnya mahu menambah lagi anak untuk mencukupkan empat. Wawa Zainal berkata suaminya menginginkan anak lelaki pula.

Menerusi perkongsian di Instagram, Wawa turut berkongsikan pengalamannya yang tidak dapat melupakan rasa sakitnya ketika melahirkan anak ketiganya yang diberi nama Ayyasoffya.

“Tak sangka dah ada tiga orang anak. Aeril Zafrel minta dia nak tambah satu lagi anak lelaki.

“Tapi ingatkan kesakitan nak beranak tu ya Allah kali ni beranak paling tak boleh lupa. Sakit dia betul-betul hujung nyawa rasa tapi bila si kecil ni keluar lega dia tu subhanallah,” tulisnya.

Aeril dan Wawa berkahwin pada tahun 2013 dan dikurniakan tiga orang anak, Ahmad Fakhruddin Attar, Hayla Maghfiratul Adzkiyaa, dan Ayya Soffya. Wawa baru sahaja memasuki hari ke 16 berpantang selepas melahirkan Ayya pada 1 Disember yang lalu.


Video Panas Mirip Kamal Adli Pula Tersebar?

Masih hangat diperkatakan dengan penyebaran video lucah mirip pelakon Zul Ariffin, nampaknya Kamal Adli pula terpalit dengan kontroversi yang sama apabila tular video panas menyerupai dirinya.

Video yang tular di Twitter itu memaparkan seorang lelaki mirip pelakon tersebut baring di atas katil tanpa seurat benang sambil melakukan aksi tidak senonoh.

BACA: Kamal Adli Akui Sering Terlupa Tarikh Penting Punca Putus Cinta

Tampil membuka mulut mengenai video panas itu, Kamal menegaskan penyebaran video itu adalah fitnah ke atas dirinya oleh individu yang berniat jahat untuk menjatuhkannya dan menutup periuk nasinya.

“Saya hanya boleh cakap individu yang buat benda fitnah yang macam ni, mungkin boleh hentikan. Ia sangat tidak bagus lebih-lebih lagi apabila kita lihat sekarang, ramai lagi yang menjadi mangsa. Ia sangat tidak sihat, tutup rezeki tutup aib orang dan sebagainya.

“Saya tak tahu siapa dalang dan apa ‘point’ mereka sebenarnya. Yang saya tahu, mereka boleh mendapatkan duit bila orang membeli video berkenaan. Benda itu betul atau pun tidak, tapi mereka dapat duit terhadap golongan yang sanggup membeli.

“Benda ni haram, mungkinlah kau tak sedar sekarang tapi di akhirat sebab kau dah buka aib orang, malukan orang. Saya sendiri pun tidak tahu, mungkin sebab ada tak tahu ada scammer macam ni,” katanya.

Dalam pada itu, Kamal memberitahu sudah memaklumkan perkara itu ke Suruhanjaya Komunikasi Dan Multimedia Malaysia (SKMM) serta menyerahkan kepada mereka untuk menjalankan siasatan.


Mira Filzah Akui Sedang Mengenali Hati Budi Seseorang

Sering dikaitkan dengan beberapa selebriti lelaki kacak, akhirnya Mira Filzah mengakui sedang mengenali hati budi seorang lelaki namun bukan dalam kalangan penggiat industri hiburan.

Bagaimanapun, Mira berkata dia dan jejaka tersebut kini dalam proses berkawan dan masih terlalu awal untuk dia berkongsi lanjut mengenai perkara itu kepada umum.

“Kami berkawan dan masih dalam proses mengenali. Selebihnya, saya tidak ada apa-apa komen. Macam pernah dikatakan sebelum ini, soal jodoh ketentuan Allah SWT. Saya percaya pada itu,” katanya kepada Harian Metro.

Dalam pada itu, Mira berkata buat masa ini dia lebih selesa berkongsikan soal kerjayanya sahaja dan meminta peminat mendoakan yang terbaik untuk dirinya.

Terdahulu, Harian Metro melaporkan ada menerima mesej peribadi daripada seoarang peminat di Instagram yang berkongsi mengenai hubungan Mira dengan seorang lelaki.

Sebelum ini, Mira pernah dikaitkan mempunyai hubungan cinta dengan Remy Ishak dan Zizan Razak. Namun, Mira menegaskan hubungannya dengan kedua-dua selebriti lelaki popular itu hanya sekadar kawan biasa sahaja.


Buang Gelaran Da’i, Kini Guna Nama Farhan Mutawwif

Selepas mengumumkan perkahwinanya dengan seorang janda anak lapan, pelbagai kontroversi terpalit juara musim kedua program Da’i, Nik Farhan. Malah, ramai netizen mengecam tindakannya yang menceraikan isteri pertamanya yang sarat hamil.

Tidak terhenti disitu, segala kenyataan Da’i Farhan menimbulkan rasa marah netizen sehingga satu petisyen dilancarkan bagi menarik balik gelaran PU, Da’i untuk mereka yang ‘menunggang agama’.

Selepas pelbagai cemuhan diterima, Da’i Farhan akhirnya bertindak menukar nama di Instagram miliknya. Sebelum ini menggunakan nama Da’i Farhan kini telah bertukar nama kepada Farhan Mutawwif.

Pada profil akaun tersebut, turut diletakkan nama Nik Farhan, penceramah Haji dan Umrah serta suami kepada @drholisw.

Dalam pada itu berdasarkan hasil pemerhatian, Farhan sudah membuang semua foto-foto lama bersama bekas isterinya, Fatin Nurul Ain.

Terdahulu, kontroversi rumah tangga pendakwah itu hangat diperkatakan apabila muncul surat terbuka daripada seorang individu yang merupakan rakan baik isterinya mendakwa Da’i Farhan bernikah secara senyap-senyap tanpa pengetahuan isterinya.


“Dia Lelaki Budiman, Cuma Hati Rasa Semakin Menjauh”

Menafikan orang ketiga punca hubungan pertunangan terlerai, Zara Zya berkata terlalu sibuk dengan komitmen dan kerjaya masing-masing menyebabkan ikatan pertunangan dengan Hafreez Adam yang dibina pada 1 Oktober lalu putus.

Zara berkata pelbagai tekanan mengeruhkan lagi hubungan mereka sehingga akhirnya Hafreez membuat keputusan untuk putus. Zara akui kekangan masa dan sibuk mencari mencari rezeki juga punca hubungan mereka makin menjauh.

“Memang kebelakangan ini, kami jarang berjumpa. Saya sibuk dengan komitmen lakonan. Dia pula sedang mengukuhkan perniagaan yang semakin berkembang.

“Saya tak tipu adalah gaduh-gaduh ‘manja’. Perhatian yang diberi dengan bermacam kisah itu dan ini yang dihidu atas nama kami selebriti, kadang-kadang membuatkan kami tertekan. Namun, punca ‘orang ketiga’ sama sekali tidak betul,” katanya kepada BH Online.

Zara berkata sehingga hari ini dia masih menerima ucapan tahniah atas pertunangannya. Menurut Zara bekas tunangnya itu seorang lelaki budiman namun dia harus menerima hakikat jodoh mereka tidak panjang.

“Dia sangat budiman. Keluarganya pun melayan saya dengan baik. Cuma akhirnya, hati itu rasa makin menjauh.

“Namun, jodoh saya dengan dia tidak panjang. Kami berpisah cara baik. Kami berfikir dan menyelesaikan semua ini dengan matang,” katanya.


Eina Azman Dipuji Masuk Kampung Bantu Orang Susah

Boleh dikatakan Datin Eina Azman antara selebriti yang menjadi idola ramai, mana tidaknya bukan saja seorang yang cantik dan memiliki sepasang cahaya mata comel, malah dikenali dengan sikap pemurahnya.

Baru-baru ini, perkongsian Eina menjadi perhatian apabila pelakon itu menziarahi tiga keluarga susah di sekitar Kelantan. Melihat video yang dikongsikan, Eina tidak kekok melayan dan beramah mesra dengan keluarga tersebut.

Assalamualaikum semua.. Alhamdullilah haritu Eina, husband @datopadukakaiser dan sahabat dato @bard.hanief dan kak @farasharina berkesempatan untuk melawat dan membantu 3 keluarga susah di Kelantan. Luluh dan sebak hati melihat keadaan mereka ? Buat anda yg mahu membantu ringankan beban keluarga-keluarga ini, boleh menyalurkan bantuan menerusi akaun bank di bawah atau boleh menghubungi talian di bawah. Kepada yang mungkin tidak mampu membantu dari segi kewangan, minta jasa baik anda untuk doa kan mereka ya.. Rumah No 1 0179709194 – Fateha 0301041100020991 – BSN (Che Siti Fatihah bt Jaafar) Kampung Kedai Buloh, Jalan Kuala Besar 15350 Kota Bharu Kelantan Rumah No 2 01124544197 – Umi 0310829000087596 – BSN (Mohd Zain b Abdullah Jaafar) Kampung Kok Keli 1, 16040 Palekbang Tumpat Kelantan Rumah No 3 0199675616 7064541685 – CIMB (Nor Atikah Adila bt Ibrahim) Lot 251 Jalan Masjid Lama Kg Laut 2, Palekbang 16200 Tumpat Kelantan

A post shared by  ???? ????? (@eina_azman) on Dec 13, 2019 at 3:17am PST

Eina juga dilihat tidak dapat menyembunyikan perasaan sebak apabila melihat keadaan daif dan serba kekurangan keluarga berkenaan. Turut kelihatan Eina duduk di atas lantai sambil berbual serta melayan keluarga tersebut termasuk kanak-kanak istimewa (OKU).

Rata-rata netizen memuji pelakon tersebut yang amat prihatin serta bermurah hati untuk membantu keluarga berkenaan. Malah, ramai yang mendoakan semoga Eina Azman sekeluarga dilimpahkan rezeki dan sentiasa dipermudahkan urusan.

Mulia sungguh hati Eina, diharap usaha pelakon ini boleh dijadikan contoh terutama mereka yang berkemampuan untuk membantu insan yang memerlukan.


Zara Zya, Hafreez Adam Putus Selepas Sebulan Bertunang

Impian untuk mendirikan rumah tangga tidak kesampaian apabila Hafreez Adam mengesahkan ikatan pertunangannya dengan pelakon Zara Zya sudah pun terlerai bulan lalu.

Hafreez menjelaskan mereka berpisah secara baik selepas tidak lagi melihat sebarang perkembangan positif dalam perhubungan. Tegas Hafreez lagi mereka putus tunang bukan disebab orang ketiga.

“Sejujurnya, kami putus bulan lalu. Saya lambat maklumkan perkara ini pun sebab Zara minta diberi masa. Jadi, kelmari kami putuskan untuk bercakap secara rasmi perkara ini. Saya tidak mahu terus menipu.

“Kami tidak gaduh. Kami berpisah secara matang. Ada isu yang terjadi tetapi biarlah antara kami saja yang tahu. Saya jumpa dia dan berbincang.

“Kami putus bukan sebab orang ketiga. Ia lebih lebih kepada kami. Saya tak nak buka ruang tuding jari menyalahkan orang lain. Tidak mahu orang lain terbabit. Orang luar jangan spekulasi,” katanya kepada Harian Metro.

Hafreez berkata selepas berbincang kedua pihak membuat keputusan bahawa putus adalah jalan terbaik. Hafreez juga mengakui selepas bertunang dia dan Zara hanya berjumpa dua kali sahaja.

“Saya cakap apa yang dirasa, begitu juga dengan dia. Selepas apa dilalui, saya berasakan perkara lebih rumit akan berlaku jika perhubungan ini diteruskan. Jadi, putus adalah jalan terbaik. Dalam masa sama, tak nampak hala tuju.

“Selepas bertunang baru jumpa dua kali iaitu pada hari pertunangan dan pada malam Anugerah Skrin,” katanya.

Terdahulu, pasangan yang berkenalan ketika bergandingan dalam drama Mona Lisa pada 2017 itu mengikat tali pertunangan pada 12 Oktober lalu dan merancang untuk mendirikan rumah tangga pada 10 Oktober 2020.


Emma Maembong Doa Jumpa Lelaki Bimbing Ke Jalan Baik

Terpalit dengan pelbagai kontroversi panas sepanjang tahun 2019, Emma Maembong menyifatkan setiap apa yang berlaku itu adalah proses yang mematangkan dirinya.

Emma akui banyak perkara yang dipelajarinya daripada kontroversi yang berlaku. Namun, Emma bersyukur kerana Allah masih memberikan peluang untuk terus berusaha menjadi insan yang lebih baik.

“Saya percaya, setiap yang berlaku pasti ada hikmahnya. Semua itu saya anggap sebagai proses pembelajaran dan paling penting, saya terus memandang hari depan.

“Dalam meniti hidup, pasti akan ada titik hitam yang kita lalui, namun ia tidak pernah membuatkan saya berhenti daripada berusaha menjadi insan lebih baik.

“Alhamdulillah, saya masih diberikan ruang untuk mencari rezeki sebagai anak seni dan tetap disayangi peminat, terutama Emanizers,” katanya kepada BH Online.

Berbicara mengenai soal cinta, Emma tidak kesal apabila masih lagi solo selepas beberapa episod percintaan terputus di tengah jalan. Emma turut berdoa agar dipertemukan dengan lelaki yang dapat membimbingnya ke jalan yang baik.

“Saya tidak memilih dalam berkawan, cuma ketika ini, saya dahulukan fokus untuk mencari rezeki. Saya belum puas berlakon dan berharap dapat menambah ilmu untuk memperbaiki diri dalam bidang ini,” katanya.


Farid Kamil Dibenar Tangguh Hukuman Penjara 9 Bulan

Pelakon dan pengarah, Datuk Farid Kamil dibenar menangguhkan pelaksanaan hukuman penjaran sembilan bulan yang dijatuhkan terhadapnya atas kesalahan menggunakan dadah sehingga rayuannya selesai.

Pada hujung November lalu, suami kepada Datin Diana Danielle diperintah menjalani hukuman itu selepas Mahkamah Tinggi Shah Alam menolak rayuannya terhadap hukuman penjara yang dijatuhkan Mahkamah Majistret Pelating pada 15 Mei lalu.

Penangguhan pelaksanaan hukuman itu dibenarkan dengan syarat jaminan RM10,000 dengan seorang penjamin dan pasport diserahkan kepada mahkamah.

Bagaimanapun, pemohon boleh memohon pasport diserahkan sementara kepadanya jika ada keperluan.

Terdahulu, Farid telah pun menjalani hukuman penjara di Penjara Kajang selepas Mahkamah Majistret tidak membenarkan pemohoannnya untuk penangguhan pelaksanaan hukuman.

Mengikut pertuduhan, Farid didakwa menggunakan dadah pada jam 4.30 petang di Pejabat Narkotik Petaling Jaya, dalam Daerah Petaling Jaya, pada 11 Januari 2018.


Isteri Tunjuk Bukti Da’i Farhan Ada Diploma Perubatan Islam?

Nampaknya masih belum reda lagi kontroversi mengenai Da’i Farhan dan isterinya, Dr Erin.  Satu demi satu isu diperkatakan dan ianya seolah tiada kesudahan. Selepas isu didakwa melarikan kereta, timbul pula isu dakwaan doktor palsu isteri baru pendakwah tersebut.

Terbaru, tular mengenai perkongsian Dr Erin di Instagram mengatakan suaminya menerima penganugerahan diploma perubatan Islam.

Tunggang agama lagi. Isu rawatan perubatan klip buaya pun tak jawab lagi, pakai title doktor tanpa tauliah, ni dah 'perubatan islam' pulak. Smh ? pic.twitter.com/xKAiaTJRBX

“Alhamdulillah satu lagi perjuangan. Demi sebuah mukjizat yang agung. Demi perjuangan dalam perubatan yang terunggul.

“Asal manusia dari apa? Mana asal datangnya ilmu sains perubatan moden dunia? Rawatlah punca penyakit bukan rawat penyakit,” tulisnya.

Bagaimanapun, tidak lama kemudian Dr Erin memadam entri tersebut dan mengemaskini semula entri terbabit berserta kapsyen baharu.

“Pendek kata kalau nak belajar real punya perubatan kena kenal asal usul manusia dulu. Kenal diri dulu.

“Agama dah kata semua penyakit ada penawarnya kecuali mati, hebat mukjizat Al-Quran ini bagi orang yang ingin mengetahui, beruntunglah orang yang dah tahu menggunakan mukjizat agung ini,” tulisnya.

Difahamkan foto berkenaan dipercayai diambil di Institut Sains Fizik, Seni & Budaya (IPSCA) di Subang, Selangor.

Sementara itu di media sosial, perkongsian Dr Erin itu mendapat kecaman netizen yang menyifatkan pendakwah itu menunggang agama. Malah ramai yang mempertikaikan kesahihan sijil diploma terbabit.


Eizlan Yusof Sanding 4 Hari Berturut-Turut Dengan Kos RM1 Juta

Tahniah diucapkan kepada Datuk Seri Eizlan Yusof yang selamat bergelar suami kepada suri hati pilihannya, Natasha Rosa dengan sekali lafaz di dalam majlis penuh istiadat di The Glass Suite, Boraombak, Marina Putrajaya, semalam.

Isterinya, Natasha yang berketurunan Serani telah lama memeluk Islam iaitu pada Ogos tahun lalu. Pada majlis akad nikah itu, Eizlan telah menyerahkan mas kahwin sebanyak RM80 dan sebentuk cincin berlian serta wang hantaran berjumlah RM12,121,90.

Difahamkan hari ini berlangsungnya majlis resepsi pasangan tersebut yang diadakan di lokasi yang sama. Eizlan dan isteri bakal diberikan penghormatan istiadat penuh APM seperti perakakan ‘sword bearer’ dan barisan pegawai berserta pancaragam.

Majlis perkahwinan pasangan ini akan diadakan selama empat hari berturut-turut dan menelan kos lebih RM1 juta.


Pakai Kasut Tumit Tinggi Buatkan Elfira Loy Lebih Yakin

Siapa yang mengikuti perkembangan Elfira Loy sejak di awal kemunculannya di dalam industri seni tanah air, pasti tahu bahawa pelakon itu sangat gemarkan kasut bertumit tinggi.

Elfira akui dia mempunyai koleksi kasut tumit tinggi yang banyak jika dibandingkan dengan kasut tanpa tumit. Malah, Elfira berkata dia mula memakainya sawal usia belasan tahun lagi.

“Kalau nak bercakap mengenai kasut tinggi, saya tak nafikan tidak terkira. Cuma kalau ‘flat’ shoes tu boleh dikira lagilah,” katanya kepada MH.

Dalam pada itu, Elfira berkata kasut tumit tinggi membuatkan dia rasa lebih yakin dengan dirinya. Kedengaran agak pelik, namun Elfira berkata dia mampu berjalan dengan baik apabila memakai kasut tinggi berbanding kasut tidak bertumit.

“Saya lagi mampu untuk berjalan dengan baik apabila mengenakan kasut tinggi berbanding flats. Kalau pakai ‘flats’ saya mesti jatuh,” katanya.

Mungkin Elfira dah biasa pakai kasut tinggi dan tiada masalah untuk pakai sebagai kasut harian. Tapi memang tidak dinafikan kasut tinggi membuatkan wanita lebih yakin dan cantik.


“Pakai Seksi Sebab Tak Nak Nampak Tua”

Sebut saja nama Adeline Tsen, pasti ramai yang tahu pelakon itu cukup sinonim dengan penampilannya yang agak seksi. Fotonya di Instagram juga sering menjadi perhatian ramai kerana pakaiannya yang mencolok mata.

Bagaimanapun, pelakon keturunan Cina Kadazan ini menjelaskan dia suka tampil seksi kerana tidak mahu kelihatan tua. Malah, Adeline juga mengakui lebih yakin selepas berjaya menurunkan berat badan.

“Bila dah kurus tu saya rasa lebih yakin. Pada masa sama saya pun mahu amalkan gaya hidup sihat. Kita ni semakin berusia jadi semua itu perlu diambil kira.

“Penampilan seksi ni sebab I tak nak nampak tua kalau boleh. Orang pun tak pernah rasa saya ni berusia 30-an, mereka ingat saya seperti 20-an sahaja. Sebab penampilan diri itulah,” katanya kepada MH.

Dalam pada itu, Adeline enggan peduli dengan kritikan netizen kerana ia bukanlah sesuatu yang baru bagi dirinya. Ujarnya lagi, orang luar tidak kenal siapa dirinya.

“Saya sudah lalilah kalau diperkatakan mengenai hal itu.Y ang penting, bapa saya tetap tahu diri saya masih sama seadanya. Soal penampilan itu orang kata don’t judge a book by its cover.

“Kalau ada komen melampau tu, saya akan padam. Malah, Instagram pun sudah ada bahagian untuk kita sunting komen yang tidak sepatutnya. Kita boleh setkan,” katanya.


DSV Lantik Cik B Jadi CEO Termuda

Sudah lama rasanya kita tidak mendengar khabar berita dari Jutawan kosmetik terkenal, Datuk Seri Vida. Dalam perkembangan terbarunya dia telah melantik, anak perempuannya, Nur Edlynn Zamilleen atau lebih mesra dipanggil Cik B untuk menjadi CEO dan seterusnya menguruskan bahagian ‘Food & Beverage’ (F&B) dalam perniagaan terbaru mereka, Cik B Vaganza Food Fest, 2019.

BACA: “Korang Gelakkan Cik B, Dia Gelak Tengok Akaun Bank Korang”

“Perasan tak perniagaan kosmetik saya agak perlahan sampai hari ini. Saya kecewa apabila produk saya sering kali dikaitkan dengan Cik B. Kenapa Cik B tak putih? Kenapa Cik B tak kurus cantik? Maka saya jadikan kekurangan itu sebagai semangat untuk kami.

“Cik B Vaganza Food Fest 2019 ini saya ingin beri peluang kepada usahawan kecil dan juga rakan artis untuk sama-sama mencari pendapatan. Program ini merupakan platform terbaik untuk memperkenalkan, mempromosi dan memartabatkan produk-produk di seluruh Malaysia.

“Cik B memang menguruskan hal makanan dan minuman. Justeru saya meletakkannya untuk Vaganza Food Fest ini dan saya akan fokus kepada kosmetik. Perniagaan ini bukan saja teori tetapi ia perlu dipraktikkan. Ini lah masanya untuk Cik B menunjukkan segala kemampuan,” katanya kepada Rotikaya.

Selain itu, dengan adanya platform seperti ini, DSV berkata ia dapat menonjolkan bakat anak-anak muda untuk memulakan perniagaan sejak kecil lagi.

“Cik B yang baru berusia 14 tahun sudah mampu menggalas tanggungjawab sebagai CEO. Anak-anak muda yang lain jua perlu berani memulakan perniagaan walaupun masih muda dan mentah,” katanya lagi.

Cik B Vaganza Food Fest 2019 akan berlangsung selama tiga hari bermula dari 20 Disember hingga 22 Disember 2019 di perkarangan tempat letak kereta (W4), Stadium Shah Alam.

Antara acara menarik dijalankan adalah sesi ‘Meet & Greet’ bersama artis tempatan selain aktiviti memasak dan mewarna serta tidak ketinggalan cabutan bertuah untuk pengunjung yang hadir pada hari terakhir. (rtky/h)


6 Tahun Berkahwin, Che Ta Masih Malu Dengan Suami

Baru saja menyambut ulang tahun perkahwinan yang ke 6 tahun, pasti ramai yang tertanya-tanya apa rahsia rumah tangga bahagia Rozita Che Wan dan suami, Zain Saidin.

Che Ta berkata, meskipun perkahwinannya sudah memasuki tahun keenam namun dia masih mementingkan penjagaan tubuh badan. Che Ta turut mengingatkan kepada golongan wanita supaya tidak lupa menjaga penampilan selepas berkahwin.

“Tapi betul walaupun dah enam tahun kahwin, perasaan malu dengan suami tetap kena ada. Tu yang dok pulun berbengkong, jaga badan. Kadang kita ni nama kata dah berlaki dah tak jaga penampilan,” tulisnya.

“Dah kena cerai baru la tergopoh-gopoh cari salon, telan ubat kurus, lumur losyen. Apa-apa pun yang penting, kena maintain uolsss,” tulisnya.

Baru-baru ini, Che Ta dan Zain bersanding sekali lagi di hadapan 100 tetamu di sebuah premis acara di Shah Alam bagi meraikan ulang tahun perkahwinan mereka yang keenam.

Che Ta dan Zain mendirikan rumah tangga pada 11 Disember 2013 dan hasil perkahwinan mereka dikurniakan puteri diberi nama, Aaisyah Dhia Rana.


Poligami Tanpa Kebenaran Mahkamah, Da’i Farhan Boleh Dipenjara

Hampir seminggu kontroversi terpalit Da’i Nik Farhan hangat diperkatakan di media sosial selepas pendakwah itu mengumumkan perkahwinannya dengan seorang janda anak lapan kemudian menceraikan isteri pertamanya melalui WhatsApp.

Terbaru, pendakwah itu mungkin berdepan hukuman denda atas kesalahan melakukan poligami luar kebenaran mahkamah dan melanggar Seksyen 23 Enakmen Undang-Undang Keluarga Islam (Negeri Selangor) 2003.

BACA: “Letak Plat Lain Tak Mahu Orang Ingat Kereta Besi Buruk”

Farhan juga telah menceraikan bekas isterinya, Fatin Nurul Ain dengan talak satu tanpa kebenaran mahkamah. Perkara itu dinyatakan menerusi kenyataan media daripada rakan baik bekas isteri Farhan iaitu Ches Al Maliki.

“Nik Farhan mengamalkan poligami dengan berkahwin dengan Noorainul Naqim Mohd Radzi tanpa kebenaran mahkamah.

“Perbuatan menceraikan Fatin Nurul Ain dengan talak satu di luar mahkamah dan tanpa kebenaran mahkamah.

“Kesalahan hendaklah dihukum denda tidak melebihi RM1,000 atau penjara tidak melebihi enam bulan atau kedua-duanya sekali,” katanya.

Dalam kenyataan itu turut menulis, perbuatan itu yang dilakukan sebagai individu yang merupakan ikon dan berlatar belakang agama, pendakwah dan selebriti agama menyebabkan undang-undang Islam dipandang hina.

Malah, kenyataan Farhan menerusi temubual eksklusif bersama sebuah portal hiburan turut disifatkan menghina agama dan undang-undang Islam.

Difahamkan, Llaporan itu dibuat di bahagian penguatkuasaan Jabatan Agama Islam Selangor (JAIS), Shah Alam semalam.


“Jika Ada Rezeki Mahu Tiga Anak Atau Anak Kembar”

Sudah memiliki dua cahaya mata, Fouziah Gous menyatakan hasratnya untuk menambah bilangan anak lagi. Bagaimanapun, perkara itu masih lagi dalam perancangan kerana anak keduanya masih kecil.

Fouziah berkata dia tiada masalah untuk memilih anak ramai dan mahu sekurang-kurangnya tiga cahaya mata. Jika diberi rezeki Fouziah turut mengimpikan cahaya mata kembar.

“InsyaAllah, anak kalau ramai-ramai pun tak apa, tak ada masalah. Pada say sekurang-kurangnya tiga cahaya mata. Tapi manalah tahu kalau dapat kembar,” katanya kepada mStar Online.

Dalam pada itu, Fouziah berkata kehidupannya kini sudah cukup lengkap dengan keluarga dan orang sekeliling yang sentiasa memberi sokongan pada dirinya. Malah, apa yang diimpikan sudah pun dia miliki.

“Sebenarnya apa yang diimpikan, Allah dah bagi. Tapi biasalah, manusia mana pernah rasa cukup.

“Apa benda lagi yang saya nak? Saya dah ada beautiful family, suami yang baik, anak-anak dan sekeliling orang yang baik-baik. Dah cukup lengkap,” katanya.

Fouziah berkahwin dengan seorang ahli perniagaan Datuk Zhafran Yusof pada september 2013. Pasangan ini dikurniakan dua orang anak Zeeshan Yusuf 4, dan Zaheen Yusof, 2.


Mencari Peralatan Kecergasan Pintar Untuk Tahun 2020? Huawei Tawarkan Pakej Kehidupan Pintar Tanpa Bebankan Dompet Anda Dari Hanya RM8.97 Sehari!

Tahun baru bakal menjelang tiba tidak lama lagi dan pasti ramai antara kita yang memasang impian untuk menjalani kehidupan lebih sihat untuk tahun 2020 dan ke hadapan. Sama ada anda baru mahu memulakan gaya hidup lebih sihat atau seorang atlit yang suka beraktiviti, Huawei kini tawarkan pakej hebat untuk memberikan pengalaman gaya hidup lebih menarik.

Pakej Kecergasan Together 2020 direka khas untuk mereka yang sukakan gaya hidup sihat dengan menggunakan teknologi terkini. Pakej ini hadir dengan fitness tracker, Huawei Watch GT, Freebud 3, Body Fat Scale di samping Huawei nova 5T yang serba canggih.

Anda boleh dapatkan semua peranti pintar tersebut pada harga hanya RM8.97 sehari dengan pelan bayaran yang sangat mampu milik dan berbaloi untuk meningkatkan kualiti kehidupan anda.

Ramai sedia maklum yang Huawei nova 5T sebagai sebuah telefon pintar yang canggih lengkap dengan lima kamera berkuasa AI termasuk kamera selfie 32megapiksel. Teknologi AIS Super Night Mode membolehkan anda merakam gambar dan video dalam keadaan kurang cahaya dan malam.

Kamera utama di belakang Huawei nova 5T pula memuatkan kamera 48megapiksel, kamera super wide angle 16megapiksel, kamera macro 2MP dan kamera kedalaman 2MP yang membolehkan anda mengambil gambar dari sebarang sudut dan sebarang situasi dengan hasil paling memuaskan hati.

Telefon pintar Huawei nova 5T turut dikuasakan oleh cip pemproses tercanggih Huawei, Kirin 980 selain teknologi SuperCharge yang membolehkan anda memperoleh kembali 50% kapasiti bateri dalam masa 30 minit mengecas.

Dengan Huawei nova 5T yang serba canggih, pastinya sebuah ekosistem yang lengkap diperlukan untuk memaksimumkan penggunaan. Huawei Watch GT 2 merupakan peneman terbaik untuk telefon pintar ini untuk gaya hidup lebih sihat.

Anda tidak akan terlepas sebarang notifikasi penting bila Huawei Watch GT 2 disambungkan terus ke Huawei nova 5T sepanjang masa dengan mudah. Anda juga boleh membuat panggilan atau terima panggilan dengan mudah ketika melakukan aktiviti harian terus dari Huawei Watch GT 2.

Sebagai fitness tracker juga, anda boleh periksa tahap kesihatan dan heart rate anda pada bila-bila masa dengan Huawei Watch GT 2 dan aplikasi khas yang memberikan anda maklumat lengkap menerusi telefon pintar anda.

Ketika bersenam atau melakukan apa apa aktiviti kecergasan, fon telinga pastinya penting untuk memberikan fokus dan motivasi. Fon telinga Freebuds 3 dari Huawei memberikan pengurangan bunyi luar secara pintar untuk anda lebih fokus.

Dengan rekaan yang elegan dan selesa dipakai untuk jangkamasa panjang, Freebuds 3 turut memberikan pengalaman seamless apabila disambungkan ke telefon pintar Huawei nova 5T dengan teknologi Bluetooth terkini.

Selepas semua yang anda lakukan untuk gaya hidup sihat, amat penting untuk anda pantau perkembangan kesihatan badan anda setiap masa dan Smart Body Fat Scale dari Huawei memang satu peranti pintar yang sangat anda perlukan.

Disambungkan dengan teknologi Bluetooth ke telefon pintar, anda boleh memantau berat badan, peratusan lemak (body fat %), berat otot, berat air dalam badan, BMI dan banyak lagi parameter penting dalam pemantauan kesihatan badan anda.

Kesemua peranti pintar Huawei di atas — Huawei nova 5T, Huawei Watch GT 2, Freebuds 3 dan Smart Body Fat Scale boleh jadi milik anda dari hanya RM8.97 sehari. Huawei Smart Life Package Together 2020 turut menawarkan pelbagai pakej lain yang sesuai dengan gaya hidup anda dan turut tawarkan pelan bayaran yang tidak membebankan.

Anda juga boleh mereka sendiri pakej peribadi dengan memilih mana-mana produk pintar Huawei dengan pelan bayaran yang sama. Mudah bukan?


Intan Najuwa Merengek Takut Kena Suntik Jadi Perhatian

Jika semalam, Intan Najuwa meluahkan rasa bengang dengan netizen yang mengganggu tunangnya, nampaknya pelakon itu sekali lagi menjadi perhatian apabila dia dirakam ketakutan sewaktu mahu mengambil suntikan vaksin.

Difahamkan, suntikan vaksin itu diambil sebelum berangkat ke Tanah Suci bagi menunaikan umrah. Apa yang mencuri tumpuan apabila Intan merintih meminta tolong ketika di dalam bilik rawatan.

Kebetulan tadi shooting kat Hospital. Alang-alang ambik injection before pergi umrah ? Ha hambik satu production kena pujuk heret taknak bagi takut ???? @shah_peel @aniezajaafar ? Dasarrr penakutttt

A post shared by  Intan Najuwa, 22 ?? (@intannajuwa) on Dec 11, 2019 at 5:07am PST

Susulan itu, orang sekeliling yang menemaninya ketika itu termasuk jururawat terpaksa datang bagi menenangkan Intan dan mempercepatkan proses suntikan berkenaan.

Diruangan komen rata-rata netizen terhibur dengan gelagat Intan yang rupa-rupanya seorang yang takutkan jarum suntikan. Malah, ramai yang berkongsikan bahawa mereka juga takutkan jarum sama seperti Intan.

Meskipun ramai yang memuji kecomelan Intan, namun ada segelintir netizen meluahkan rasa menyampah serta melabel pelakon itu gedik.


Eizlan Yusof Sah Bergelar Suami Kepada Natasha Rosa

Datuk Seri Eizlan Yusof 48, akhirnya selamat bergelar suami kepada Natasha Rosa Boudville, 29, dengan hanya sekali lafaz dalam majlis penuh istiadat yang cukup meriah di The Glass Suite, Boraombak, Marina Putrajaya, tepat jam 3.28 petang tadi.

Pasangan itu dinikahkan Pengarah Jabatan Agama Islam Wilayah (Jawi) Persekutuan, Kolonel Bersekutu (PA) Tuan Haji Mohd Ajib Ismail dengan disaksikan hampir 100 tetamu termasuk ahli keluarga, rakan-rakan terdekat dan para pegawai tetap serta bersekutu Angkatan Pertahanan Awam Malaysia (APM).

Pada majlis itu, pengantin perempuan yang memeluk Islam pada Ogos tahun lalu, menerima mas kahwin sebanyak RM80 dan sebentuk cincin berlian, selain wang hantaran RM12,121.90. Natasha turut menerima lima dulang hantaran, berbalas tujuh.

Majlis resepsi pasangan mempelai bakal diadakan di Ballroom, Boraombak Marina Putrajaya, jam 8.30 malam esok.


“Tak Nak Orang Pandang Saya Hero Yang Ada Rupa Sahaja”

Bakat lakonan Remy Ishak tidak perlu dipertikaikan lagi, bagaimanapun, Remy enggan dikenali sebagai pelakon yang hanya mebawa satu jenis watak sahaja dan mahu dikenali sebagai pelakon serba boleh.

Lebih dikenali sebagai pelakon yang sinonim dengan hero romantik, Remy berkata dengan mencuba bermacam jenis watak ianya dapat menguji keupayaannya sebagai seorang pelakon.

“Saya sebenarnya lebih suka orang kenal saya sebagai pelakon versatil yang mana watak romantik, aksi atau komedi pun saya boleh bawa.

“Sebab dengan hanya mencuba pelbagai jenis watak, ia dapat menguji keupayaan diri saya sebagai seorang pelakon,” katanya kepada Kopi Planet.

Dalam pada itu, Remy berkata dia tidak kisah untuk membawakan watak orang miskin kerana ia akan memberikan pelbagai variasi kepada penonton. Malah, Remy tidak mahu orang memandangnya sebagai hero yang ada rupa sahaja.

“Saya tak nak orang pandang saya sebagai hero romantik atau hero yang ada rupa sahaja, kalau boleh saya suka nak mempelbagaikan watak.

“Sebelum ini pun saya pernah karakter sebagai orang Bangladesh dan orang miskin tak terurus. Saya tidak kisah sebab ia akan membuatkan profil lakonan saya lebih besar dan beri banyak variasi kepada penonton,” katanya.


Isteri Aliff Syukri Syukur Suaminya Bukan PU, Da’i

Kontroversi perkahwinan seorang pendakwah muda terus menjadi bualan ramai apabila. Malah, pelbagai parodi dan lagu sindiran mengenai kenyataan 18 dan 19 Da’i itu hangat diperkatakan di media sosial.

Isu itu juga turut mendapat perhatian isteri kepada jutawan kosmetik, Datuk Seri Aliff Syukri iaitu Datin Nur Shahida yang meluahkan rasa syukur suaminya bukan dikalangan peserta program realiti Pencetus Ummah (PU) atau Da’i.

BACA: Tiada Hadiah Untuk Ameena, Netizen Persoal Aliff Syukri & Isteri

“Saya bersyukur walaupun suami saya seorang yang ‘ting tong’ tapi dia bukan seorang PU ataupun da’i, Alhamdulillah… kerana tiada godaan 18 kali…,” katanya.

Menerusi video tersebut, Aliff Syukri bertanyakan pendapat isterinya sekiranya dia mahu menyertai program realiti seumpama itu. Bagaimanapun, ianya terus ditolak oleh isterinya mentah-mentah.

“Jadi Aliff Syukri yang baik dan tak tinggal solat dan tak perlu nak jadi da’i atau PU pun,” kata Shahida.

Menerusi ruangan komen video yang dikongsikan di YouTube itu, rata-rata netizen terhibur melihat gelagat pasangan itu.

Sebelum ini, kisah rumah tangga juara program realiti Da’i musim kedua hangat diperkatakan selepas mengahwini janda anak lapan di kota suci Mekah.


“Letak Plat Lain Tak Mahu Orang Ingat Kereta Besi Buruk”

Nampaknya masih tiada kesudahan lagi kontroversi terpalit Da’i Nik Farhan dan isteri barunya, Dr Erin. Sebelum ini tular pendedahan seorang lelaki yang mendakwa isteri pendakwah itu ‘melarikan’ kereta Perodua Kenari miliknya.

Meskipun isu itu sudah pun selesai, namun timbul dakwaan Dr Erin menyembunyikan kereta yang dibeli itu dengan cara menukar nombor plat pendaftaran. Bagaimanapun, Dr Erin berkata dakwaan itu tidak sepatutnya timbul kerana kereta itu diletakkan secara terang-terangan di hadapan kedainya.

“Kalau curi saya buh dalam gudang jual spare parts apa yang patut. Tapi saya ni takut juga nak mati tak habis dengan manusia. Sangkut saya nanti.

“Saya pun letak kereta tu depan kedai saya je dekat dengan rumah tuan kereta, dengan harapan kalau owner lalu ternampak kereta dia sebab saya memang ada letak business kad saya dalam kereta tu,” katanya.

Menjelaskan dakwaan menggunakan plat palsu, Dr Erin berkata adiknya meletakkan nombor plat lain kerana tidak mahu orang lain fikir kereta itu adalah besi buruk.

“Nombor tu roadtax hidup lagi tapi memang selamatlah kereta tu. Tak ada orang curi dah bertahun dok depan kedai saya tu.

“Lani dah bayar habis, dia (owner) tak nak bagi juga geran sebab nak settle tukar nama. Tak apa kita ikut. Harap kereta tu akan bertukar nama sayalah. Harap owner betul-betul ikhlas. Amin,” katanya.

Terdahulu, seorang lelaki mendedahkan Dr Erin sudah pun membayar semula wang RM10,000 bagi melunaskan hutang tertunggak kereta tersebut.


Ini Pemenang Cabaran Win A Booth Di Festival Putrajaya LIFT 2019

Ramai sebenarnya teruja apabila Festival Putrajaya LIFT 2019 membuat satu cabaran di media sosial yang membolehkan orang ramai memang sebuah tapak booth khas di festival paling gempak di Malaysia hujung tahun ini.

Cabaran Win A Booth in LIFT 2019 itu berlangsung dari 25 November sehingga 8 Disember 2019 yang lalu menyaksikan penyertaan daripada pelbagai lapisan masyarakat menerusi selebriti media sosial pilihan mereka.

Fasa pertama menyaksikan pertembungan antara Nabila Huda, Emma Shazleen dan Faizdickie dan fasa kedua cabaran ini menyaksikan Yusof Hashim (Ucop), Faz Barbie dan Santesh berentap untuk memberikan peminat mereka sebuah tapak di Festival Putrajaya LIFT 2019.

Gabungan dua selebriti dalam kategori The Showcase, The Fringe dan The Market menyaksikan ramai memilih Nabila Huda & Yusof Hashim (Ucop) sebagai gandingan paling banyak menerima LIKE dan komen di media sosial.

Good news on my birthday!!korang kena like and comment below kalau nak menang booth di Putrajaya Lift Festival pada 28&29 December ini. Boleh jual apa-apa barang yang korang nak kat sini. Abil akan pilih satu pemenang je okay?So cepat-cepat like dan comment..Nanti kite boleh meniaga sama2!??#MYLIFT2019 #PutrjayaLIFT #TeamMarket

A post shared by  Nabila Huda (@kupu_kupu) on Dec 1, 2019 at 11:54pm PST

Malaysia’s first-of-it’s-kind FinTech event happening at Putrajaya LIFT FESTIVAL! ? There will also be 5 different sections to shop at: Pasar Seni, Pasar Makan, Pasar Botani and Pasar Glam. All happening @ Putrajaya Precinct 2 | 28-29 Dec 2019 | 10am-10pm Don’t forget to LIKE this video and COMMENT down below and the grand prize winners will be picked from down below ??

A post shared by  Yusof Hashim (@servemoreyusof) on Dec 4, 2019 at 12:55am PST

Lihat sahaja video yang dimuatnaik ke media sosial oleh Nabila Huda dan Ucop, tidak hairanlah mereka terima LIKE dan komen tertinggi daripada para peminat. Bertuahnya mereka berdua akan menerima satu booth di Pasar Glam dan satu Booth di Pasar Seni untuk diberikan kepada salah seorang peminat mereka.

The Market merupakan salah satu komponen penting yang akan berlangsung sejajar dengan Festival Putrajaya LIFT 2019. The Market akan menyaksikan ramai usahawan dan jenama tempatan mengambil bahagian menerusi lima segmen utama iaitu Pasar Glam, Pasar Seni, Pasar Tradisi, Pasar Botani dan Medan Makan.

Pasar Glam akan menyaksikan banyak barangan dari jenama tempatan dalam kategori gaya hidup, fesyen dan kecantikan. Pasar Seni pula akan mengetengahkan karya seni tempatan dan kraftangan tradisional juga moden. Pasar Tradisi akan mempamerkan pelbagai jenama dan produk herba juga ubat tradisional tempatan.

Pasar Botani membolehkan anda untuk teroka pokok hiasan unik dari pelbagai pilihan. Medan Makan pastinya bakal menyajikan pelbagai makanan tempatan dan antarabangsa menerusi food truck dan food stall yang tersedia.

Jadi jangan lupa untuk hadirkan diri anda ke festival paling gempak di Malaysia hujung tahun ini. Festival Putrajaya LIFT 2019 akan berlangsung pada 28 & 29 Disember 2019 ini di Precint 2, Putrajaya. Ayuh!


Zul Ariffin Perjelas Isu Video Lucah, Jadi Mangsa Deepfake

Sejak semalam tular di laman Twitter rakaman video aksi panas seorang lelaki mirip pelakon Zul Ariffin. Video itu memaparkan aksi lelaki berbadan sasa itu dalam keadaan berbaring sambil menunjukkan alat sulitnya.

Susulan penularan video tersebut, timbul persoalan apabila akuan Instagram Zul dinyahaktifkan. Tampil membuka mulut mengenai isu itu, Zul akui kecewa dirinya terkait kes sebegini dan menyifatkan dirinya menjadi mangsa ‘deepfake’.

Ujarnya lagi, video berkenaan disunting oleh pihak tidak bertanggungjawab yang mahu memburukkan imejnya. Deepfake merupakan satu teknik suntingan untuk ‘menggantikan’ rupa paras seseorang pada gambar ataupun video.

“Sedangkan muka Mark Zuckerberg pun orang boleh ‘deepfake’, inikan pula saya. Senang sangat nak cari visual saya untuk buat ‘deepfake’ ni.

“Tak sangka pulak kali ini saya pula menjadi mangsa. Ingatkan benda-benda macam ni orang buat kat ahli politik saja,” katanya kepada Xtra.

Dalam pada itu, Zul akui sedih situasi ini dilibatkan dengan dirinya serta berharap artis lain juga lebih berhati-hati bimbang akan menjadi mangsa sepertinya.

Diharap dengan penjelasan Zul ini tiada lagi spekulasi liar berkenaan isu tersebut. Betul juga tu, dengan kecanggihan teknologi tidak mustahil ada yang sanggup melakukan perkara sedemikian untuk menjatuhkan seseorang.


Intan Najuwa Bengang Netizen Ganggu Tunangnya

Terdahulu, hubungan Intan Najuwa dan tunang Razrul Anwar Rusli dikatakan sedang dilandai badai apabila pelakon itu  dikatakan memadam foto dan unfollow tunangnya di Instagram.

Bagaimanapun, tunangnya menafikan dakwaan tersebut dan hubungan mereka masih baik seperti biasa. Sudah reda isu tersebut namun masih ada segelintir netizen cuba memporak-porandakan hubungan Intan bersama tunang.

BACA: Keluar Makan Bersama, Cinta Intan Najuwa & Tunang Masih Hangat

Menerusi Insta Story, Intan meluahkan rasa berang apabila netizen seolah mahu melaga-lagakan hubungannya dengan tunang. Malah, Intan turut meminta agar netizen berhenti menghantar mesej dan mengganggu tunangnya.

Intan berkata hubungannya dengan tunang baik-baik sahaja. Ujarnya lagi, sikap netizen sudah melampaui batas walaupun dia sudah memuat naik foto bersama tunangnya baru-baru ini. Kata Intan, tidak bermaksud dia mendiamkan diri pihak luar boleh berkata sesuka hati.

Terdahulu, foto mesra Intan dan Zul Ariffin mandi di laut hangat diperkatakan. Netizen menyifatkan aksi kedua pelakon itu keterlaluan lebih-lebih lagi dengan status Intan yang sudah pun bergelar tunangan orang.

Lebih mencetuskan kontrvoversi apabila pengarah drama tersebut, Osman Ali menegaskan aksi mesra dalam foto berkenaan tiada dalam drama.


“Kalau Dah Gatal, Tak Payah Guna Alasan Jumpa Depan Kaabah”

Minggu lalu hangat diperkatakan mengenai Da’i Nik Farhan yang mengumumkan sudah berkahwin dengan seorang janda anak lapan dan mengatakan tiada kekuatan untuk menolak calon ke 19 itu kerana ketika itu berada di Mekah.

Perkara itu turut mendapat perhatian penceramah bebas Mohd Ridhuan Tee Abdullah yang tampil memberikan teguran kepada golongan pendakwah susulan isu tersebut yang disifatkan boleh merosakkan imej Islam.

Malah, Ridhuan Tee turut menasihati pendakwah yang lahir daripada program realiti supaya menjaga perangai dan sepatutnya memberikan contoh yang baik kerana setiap perkara buruk yang dilakukan pasti akan dipandang orang ramai.

Kata Ridhuan Tee lagi, tiada masalah untuk berkahwin lebih daripada satu tetapi kahwinlah baik-baik dan jangan lakukan perkara pelik seperti orang jahil.

Seolah memerli Da’i Farhan yang berjumpa isteri barunya di depan Kaabah dan mengatakan ianya sudah ketentuan Allah, Ridhuan Tee berkata adalah lebih baik jika berterus terang daripada memberikan pelbagai alasan.

Dalam pada itu, Ridhuan Tee berpesan kepada pendakwah yang lahir daripada program realiti TV bukan untuk menonjolkan diri atau meraih populariti semata-mata tetapi ianya adalah amanah.

Terdahulu, Dai Farhan mengakui sudah pun menceraikan isteri pertamanya yang sedang sarat hamil menerusi rakaman suara aplikasi WhatsApp. Farhan berkata dia sudah membuat solat istiharah selama seminggu sebelum membuat keputusan untuk menjatuhkan talak ke atas isterinya.


Bakal Suami Hadiahkan Kondo Buat Elly Mazlein

Bakal bertunang dijangka bulan ini, Elly Mazlein terharu apabila bakal suaminya menghadiahkan sebuah kondominium sebagai hadiah pertunangan mereka. Elly turut berkongsikan kegembiraan itu dalam satu video yang dimuat naik di Instagram.

Elly memberitahu dia sangat terharu melihat kesungguhan bakal suaminya yang dikenali sebagai Azlan itu serta layanan baiknya terhadap anak tunggalnya. Bagaimanapun, Elly berkata dia masih belum membuat keputusan untuk mendiami rumah tersebut.

“Alhamdulillah, bakal suami berusaha membelikan rumah hasil titik peluhnya bekerja sebagai kakitangan kerajaan. Saya berharap kemanisan ini akan berpanjangan.

“Saya cukup terharu melihat kesungguhan bakal suami, terutama layanan baiknya terhadap saya dan anak, Putri Sara Sefhia. Dia menjadikan saya wanita paling bahagia dengan kehadirannya.

“Saya tidak memilih siapa bakal suami, asalkan dia dapat memenangi hati anak, bapa dan ahli keluarga yang lain. Itu sudah cukup menggembirakan hati saya.

“Paling penting, dia menyayangi saya dan anak dengan sepenuh jiwa, bertanggungjawab dan mempunyai kerjaya tetap. Pada mata saya, bakal suami insan yang terlalu hebat,” katanya kepada BH Online.

Dalam pada itu, Elly berkata dia akan mengumumkan tarikh pertunangannya menerusi menerusi saluran YouTube miliknya dalam masa terdekat. Ujarnya lagi, majlis itu akan berlangsung di Pusat Dagangan Dunia Putra (PWTC).


Video Lucah Mirip Zul Ariffin Tersebar, Akaun IG Ditutup?

Sejak malam tadi tular satu rakaman video memaparkan aksi panas seorang lelaki mirip pelakon Zul Ariffin di laman Twitter.

Video berdurasi 45 saat itu memperlihatkan aksi lelaki berbadan sasa itu dalam keadaan berbaring sambil menunjukkan alat sulitnya. Lelaki berkenaan dipercayai sedang berinteraksi dengan individu lain menerusi panggilan video.

Susulan penyebaran video berkenaan, pelbagai spekulasi timbul malah ramai yang terkejut dengan video berkenaan. Tidak kurang juga rata-rata peminat mula menyerang akaun Instagram Zul untuk mendapatkan penjelasan.

Terdahulu, pada tahun 2018 Instagram Stories Zul Ariffin telah digodam dan gara-gara godaman tersebut, tersebar gambar kemaluan yang sehingga kini masih tidak diketahui siapakah pemilik sebenarnya.

Setakat ini masih tiada penjelasan lanjut daripada Zul sendiri. Kita tunggu sahaja apa kenyataan dari tuan badan tentang video ini.


Rakan Baik Bekas Isteri Saman Da’i Farhan

Umum mengetahui rumah tangga Da’i Nik Farhan menjadi bualan ramai apabila muncul surat terbuka seorang individu yang mendedahkan perkahwinan pendakwah itu dengan janda anak lapan adalah tanpa pengetahuan isterinya.

Bagaimanapun, Da’i Farhan menyifatkan ianya adalah fitnah dan membuat laporan polis serta tuntutan saman terhadap individu tersebut, Ches Al-Maliki yang merupakan rakan baik bekas isterinya, Fatin Nurul Ain.

Isnin lalu, Ches Al-Maliki dalam satu kenyataan memaklumkan saman terhadapnya sudah ditarik balik dan susulan itu menuntut Da’i Farhan memohon maaf secara terbuka bagi membersihkan namanya yang sebelum ini didakwa sebagai pemfitnah.

Bagaimanapun, tiada permohonan maaf mahupun maklum balas daripada Da’i Farhan dan menurut Ches dia kni dalam proses untuk meneruskan tindakan saman terhadap perdakwah itu.

Terdahulu, menerusi Facebook Ches menuntut pendakwah menghantar surat rasmi dan membuat permohonan maaf secara terbuka melalui tulisan dan video dalam tempoh 24 jam, jika gagal berbuat demikian tindakan undang-undang akan diambil.


“Saya Tidak Mengandung Itu Hanya Lemak”

Penyanyi Adira menafikan yang dirinya kini sedang hamil anak yang ke-4. Perkara ini tercetus apabila tubuh badannya dikatakan sedikit berisi terutama di bahagian perut ketika bersaing pada minggu kedua Separuh Akhir Muzik-Muzik ke 34 pada 22 November lalu.

“Eh, saya tidak mengandung, itu hanya lemak. Sejujurnya, saya sedang dalam proses menurunkan berat badan selepas melahirkan Anggun, Ogos lalu.

“Saya akui ia bukan satu proses yang mudah untuk dapatkan kembali berat badan ideal mungkin sebab saya melahirkan tiga cahaya mata sebelum ini semuanya melalui pembedahan,” katanya yang ditemui di majlis pelancaran program My Buskers yang diadakan di Hard Rock Cafe, Kuala Lumpur petang kelmarin.

Dalam pada itu, Adira juga berkata kehidupannya sekarang semakin baik dan positif.

“Semuanya okay, Alhamdulillah. Sekarang saya tak nak beri kenyataan mengenai hal peribadi sebaliknya hanya mahu memberikan fokus kepada kerjaya seni sahaja, terima kasih,” katanya kepada Rotikaya. (rtky/h)


For Generations: Lengkapkan Gaya Hidup Dengan Kawasan Rumah Impian Anda

Bagi anda yang mementingkan keselesaan hidup mengikut gaya hidup anda, inilah lokasi yang pasti menjadi idaman anda. Syarikat EcoWorld yang telah berada di pasaran selama 6 tahun sahaja mampu memberikan anda persekitaran dengan gaya hidup yang terkini.

Kini EcoWorld memperkenalkan kempen “For Generations” yang membawa manfaat di mana tempat kediaman direka khas untuk anda yang sesuai dengan cara hidup, personaliti dan kegemaran masing-masing. Kediaman idaman pada zaman modern ini bukan sekadar rumah mampu milik malah juga perlu memenuhi citarasa setiap individu dan menaiktaraf taraf kehidupan serta mengikuti gaya hidup generasi yang berlainan.

Tidak Kira Jenis Gaya Hidup Anda, Ada Juga Pilihan Untuk Segala Jenis Gaya Hidup!

Untuk kehidupan yang lebih sempurna, EcoWorld mampu merealisasikan impian dan masa depan yang diinginkan. Melalui kempen “For Generations”, anda dan keluarga anda bakal memulakan episod menerokai pelbagai gaya hidup dengan lebih selesa. Senang cerita, jom tengok mana satu gaya hidup yang dimiliki anda.

Bagi anda yang ingin menenangkan fikiran dan melegakan tubuh dan jiwa, kawasan luar rumah yang tersedia menawarkan suasana yang tenang. Anda boleh bermeditasi bersama keluarga tanpa gangguan.

Bagi minda muda yang suka meneroka alam sekitar dan gemar mengembara tanpa ragu-ragu, inilah tempat yang sesuai untuk anda. Kawasan yang dikelilingi taman-taman menarik di sekitar perumahan menonjolkan keajaiban alam sekitar.

Ini paling best untuk sesiapa yang sentiasa inginkan meningkatkan pengetahuan dan belajar perkara baru tidak kira usia. Di EcoWorld Life Space anda pasti dapat memperolehi pengalaman yang tidak akan membosankan. Pelbagai aktiviti boleh diikuti seperti kelas melukis, muzik, menari dan macam-macam lagi.

Dapur yang luas dan selesa ini memang sangat sesuai untuk anda yang suka memasak dan bereksperimen dengan resipi-resipi baru untuk dijamu bersama dengan insan tersayang dan membentuk kenangan yang istimewa!

Untuk anda yang sentiasa mengikuti trend terkini, ruang komuniti seperti EcoWorld Labs adalah lokasi ideal untuk mengekspresikan kreativiti anda.

Bagi anda yang meminati konsep simple atau minimalist dengan ruangan tanpa sempadan inilah pilihan terbaik untuk anda! Ruang bilik yang besar dan luas ini memang sangat sesuai bagi mereka yang ingin hidup secara selesa dan sederhana.

Bagi anda yang bekerja on-the-go, adakala pasti hendak bekerja di suasana baru yang nyaman dan kondusif, kan? EcoWorld mempunyai persekitaran tenang yang mampu segarkan minda anda supaya tercetusnya banyak ilham.

Seharian habiskan masa di tempat kerja dan rumah pun kadang-kadang bosan juga. Jadi tidak salah kalau anda melakukan aktiviti sukan untuk sihatkan badan. Ala tak payah pergi jauh-jauh, bila anda menginap di perumahan EcoWorld ini, kunjungi sahaja gym yang disediakan. Pelbagai kemudahan disediakan untuk meningkatkan kecergasan fizikal anda.

Laman hijau peribadi yang terdapat di perumahan EcoWorld amatlah sesuai bagi seorang pencinta alam. Ini memberi peluang kepada anda untuk membentukkan mini garden tersendiri. Taman yang hijau di keliling rumah juga dapat menenangkan fikiran anda.

EcoWorld mewujudkan kawasan perumahan yang mesra haiwan dan selamat untuk haiwan kesayangan anda. Senang cerita bila haiwan kesayangan anda membesar dengan sempurna, kehidupan anda juga lebih bahagia.

Di perumahan EcoWorld juga terdapat banyak arca-arca yang anda boleh jadikan model untuk hasil karya seni anda. Bagi anda yang gemar melukis dan berkarya, persekitaran EcoWorld pasti adalah titik mula untuk anda menghasilkan masterpiece sendiri.

Konsep Intelligent Space di EcoWorld membolehkan anda menjanakan idea-idea yang bernas dan terbaik untuk anda yang berwawasan tinggi.

Generasi media sosial zaman sekarang memang mampu menghasilkan gambar yang cantik-cantik. Bila anda menginap di kawasan perumahan EcoWorld ini tidak perlu risau di mana untuk #OOTD, setiap sudut pun dapat memberikan hasil gambar yang menarik. Bolehlah abadikan kenangan anda setiap hari.

Setiap orang pasti mempunyai koleksi yang tersendiri bukan? Bukan sahaja hobi sekadar suka-suka malah ada juga hobi yang menjadi kegilaan anda sehinggakan memerlukan ruang yang besar untuk mempamerkan barangan koleksi anda itu. EcoWorld memberikan ruang peribadi yang cukup luas untuk anda susun dan pamerkan koleksi peribadi anda untuk kepuasan diri sendiri dan sesiapa yang mempunyai minat yang sama.

Bukan ini sahaja yang dibawa oleh EcoWorld untuk anda, EcoWorld juga menawarkan 5 konsep rumah yang sangat indah dan menawan untuk anda diami antaranya:

Jika anda gemarkan alam semulajadi dan seni bina, Eco Horizon’s Brydon yang terletak di Batu Kawan, Pulau Pinang adalah pilihan yang paling sesuai untuk anda seisi keluarga. Rekaan banglo dan semi-d yang terletak di kawasan selamat dan tenang membolehkan anda dan keluarga tercinta memperolehi ketenangan minda, sekaligus menikmati hidup secara maksimum.

Untuk rumah yang “vibrant” seperti diri anda, Cora di Eco Ardence, Shah Alam sangat sesuai kerana rekaan rumah taman, semi d dan banglonya hadir dengan clubhouse ekslusif, kawalan keselamatan terbaik dan laluan bertaman yang menarik di belakang rumah. Hub gaya hidupnya iaitu Ardence Labs, membolehkan anda berseronok dan makan-makan dalam persekitaran yang ceria. Hidup di Cora pasti tidak akan membosankan.

Mencari rumah yang sesuai untuk diri anda bagaikan “custom-made suit”? Hazelton di Eco Forest, Semenyih direka dengan prinsip ergonomic untuk kesemua jenis gaya hidup. Dengan konsep ErgoHomes (rekaan ekslusif EcoWorld), setiap unit dilengkapi dengan laman peribadi.

Reka sendiri rumah idaman anda dengan EcoWorld kerana tiada siapa yang lebih mengetahui apa yang anda inginkan. Konsep “Design to Own” di Regent Garden Eco Grandeur, Puncak Alam memberikan anda kebebasan dan fleksibiliti untuk mencipta rumah impian anda. Serlahkan keunikan rekaan rumah anda berbanding orang ramai hanya di Regent Garden, Eco Grandeur.

Langkah masuk ke Rosé dan anda akan rasa seperti telah masuk sebuah Eden dengan rumah-rumah serta taman yang memukau. Diinspirasikan rekaan klasik dan kontemporari Perancis terbaik, anda pasti akan jatuh cinta dengan rumah teres yang mempunyai ruang tamu yang amat luas. Selamat datang ke Rosé.

Maklumat lanjut layari laman rasmi EcoWorld di www.ecoworld.my/forgenerations untuk anda miliki rumah yang awesome dan gempak ini.


“Saya Nekad Unfollow Zara Zya Di Instagram”

Mengikat tali pertunangan pada Oktober lalu, sebelum ini Hafreez Adam mendedahkan ada individu cuba menganggu hubungan pertunangannya dengan Zara Zya.  Hafreez turut merasa pelik sepanjang dua tahun mereka bersama sebelum ini tiada yang cuba menganggu.

Tak sampai tempoh dua bulan bertunang, Hafreez mengakui hubungan mereka kini sedang sedang dilandai badai dan kini sedang berusaha mencari penyelesaian terbaik.

“Saya akui hubungan kami sedang dilanda dugaan, namun saya yakin sudah cukup matang untuk mengawal situasi ini. Saya sedang berusaha mencari penyelesaian terbaik untuk situasi yang berlaku antara kami,” katanya kepada Harian Metro.

Malah, Hafreez memberitahu dia tidak lagi mengikuti Zara di Instagram untuk tidak mengeruhkan lagi keadaan serta mengelakkan daripada cerita kurang enak di Instagram.

“Instagram adalah tempat saya berkongsi hal berkaitan kerjaya. Tambahan pula saya bukanlah seorang yang suka memuat naik hal peribadi sesuka hati.

“Jadi, bagi mengelakkan banyak masalah dan cerita-cerita kurang enak, saya nekad untuk ‘unfollow’ Zara di Instagram dan tidak membaca sebarang cerita negatif mengenainya di Instagram. Saya bimbang andai hubungan kami dilanda masalah, ada pihak cuba menokok tambah cerita,” katanya.

Terdahulu, Hafreez berkata sebelum bertunang mereka tidak pernah bergaduh, tetapi ianya berbeza selepas bertunang namun dia menganggap itu hanya dugaan dan ujian sepanjang tempoh pertunangan.


“Seorang Dak’Aih! Jangan Ingat Kopiah & Jubah Iman Tebal”

Rasanya sudah lama kita tak dengar cerita mengenai pelakon Aqasha. Baru-baru ini perkongsiannya di Instagram mendapat perhatian ramai seolah menyindir seorang pendakwah yang menafikan atau “dak’aih” akan status perkahwinannya.

Menerusi perkongsiannya itu, Aqasha turut mengatakan jangan ingat seseorang itu berkopiah atau berjubah bahawa iman mereka tebal dan dihampuri Tuhan. Aqasha turut mengingatkan pengetahuan agama bukan pertandingan.

“Jangan ingat kopiah dan jubah melambangkan ketebalan Iman dan dihampiri tuhan. Jadi sebelum galak nak bercerita pasal hukum tuhan, elok periksa akhlak sendiri dulu. Lagipun pengetahuan agama ni bukan pertandingan,” tulisnya.

Diruangan komen, rata-rata netizen bersetuju dengan kenyataan pelakon itu. Malah, ada yang mengatakan dek kerana hal ditimbulkan oleh segelintir ‘Dak’Aih’ ahli-ahli agama lain turut terpalit sama dan dipandang seorang.

Dalam pada itu, Aqasha turut memberi bayangan sudah bosan dengan industri drama tanah air yang asyik dengan jalan cerita yang sama dan tiada perkembangan.

Betul tawar hati sampai nak berlakon cerita jumpa makhluk asing. Apa pun diharap Aqasha terus berjaya dalam industri hiburan tanah air dan pasti ramai yang rindukan untuk melihat Aqasha kembali muncul di kaca televisyen.


Baru 8 Hari Berpantang, Wawa Zainal Dah Mula Bekerja

Baru saja melahirkan cahaya mata ketiga pada 1 Disember lalu dan kini dalam proses berpantang, Wawa Zainal sudah pun mula keluar bekerja. Meskipun sibuk menjalankan tugas sebagai ibu, Wawa masih komited sebagai seorang usahawan.

Menerusi perkongsiannya di Instagram itu, Wawa berkata dia terpaksa berbuat demikian untuk memeriksa bekalan barang perniagaannya.

Diruangan komen, rata-rata netizen meluahkan rasa risau dengan keadaan Wawa serta menasihati pelakon itu agar mengutamakan kesihatannya terlebih dahulu. Kata netizen sekarang masih muda dan kuat, kesannya akan dirasai apabila sudah semakin berusia.

Dalam pada itu, Aeril Zafrel dalam satu video yang dimuat naik di Insta Story turut terkejut dengan kekuatan isterinya masih sibuk bekerja meskipun baru sahaja melahirkan anak mereka.

Wawa dan Aeril menimang cahaya mata perempuan pada 1 Disember lalu di Pusat Perubatan Andorra yang diberi nama Ayyasoffya bersempena dengan nama sebuah masjid bersejarah di Turki.


Jadi Antara Yang Pertama Untuk Miliki Tumbler Starbucks x OPPO Sempena OPPO Reno2 Ocean Blue Baru Yang Menjadi Kegilaan Ramai Selebriti Pada 12/12 Di Pavilion, KL

Tidak lama lagi kita bakal menerjah ke tahun baru 2020 yang pastinya menjadi satu tahun yang paling dinanti-nanti. Ramai antara kita yang mahukan sesuatu yang baru bersempena dengan tahun baru, kenapa tidak hadiahkan diri sendiri sebuah telefon pintar yang paling hebat tahun ini.

OPPO Reno2 merupakan telefon pintar terbaru dari OPPO yang ditambahbaik dengan pelbagai fungsi sesuai untuk semua golongan. OPPO Reno2 hadir dengan empat kamera belakang yang canggih menyokong Ultra Dark Mode dan Ultra Steady Video untuk merakam kenangan indah.

Anda pasti tidak akan menyesal bila mendapatkan OPPO Reno2 hari ini kerana selain memiliki fungsi canggih, kini OPPO Reno2 turut hadir dalam rekaan warna Ocean Blue yang sangat menarik dan lain daripada yang lain.

Menariknya, bersempena dengan pelancaran warna baru OPPO Reno2, anda boleh dapatkan tumbler Starbucks edisi khas dengan rekaan eksklusif di OPPO Flagship Store. Pakej khas tumbler OPPO x Starbucks ekslusif ini berharga pada RM199 dan hadir bersama Bluetooth speaker secara PERCUMA.

Tarikh: 12 Disember 2019
Masa: 4.00PM
Lokasi: Lot P5.23.00, OPPO Flagship Store, Pavilion KL

OPPO Reno2 menggunakan rekaan badan melengkung yang seamless bersama kamera belakang yang kekal berada dalam kerangka belakang diperbuat daripada Gorilla Glass generasi ke-5 yang terbaru dan tahan lasak.

Selain hadir dengan warna baru Ocean Blue yang memang sedap mata memandang, OPPO Reno2 kekal hadir dengan fungsi canggih yang bakal merubah hidup anda dan buat anda jatuh cinta setiap hari.

Dengan kuasa 5x hybrid zoom yang terdapat dalam mod OPPO Reno2 ini membolehkan anda untuk rakam memori terindah bersama insan tersayang meskipun dalam keadaan jarak jauh.

Bagi anda yang gemar merakam video sangat sesuai jadikan OPPO Reno2 sebagai pilihan anda. Reno2 kali ini dilengkapi dengan 5x zoom hybrid dan 20x zoom digital untuk rakaman gambar yang lebih ultra kualiti tinggi meskipun dalam keadaan jarak yang jauh.

Bila bercakap bab video, OPPO Reno2 ini memang paling awesome kerana ia dilengkapi dengan Ultra Steady Video yang mampu mengurangan bunyi semasa rakaman berlangsung.

Ultra Steady Video ini akan bertindak menstabilkan video yang diambil semasa jogging, ski, berbasikal, menunggang motosikal atau pun semasa anda menaiki roller coaster. Dengan kuasa Electronic Image Stabilization (EIS) dan Optical Image Stabilization (OIS) yang mengimbangi pergerakkan.

Lebih menarik lagi, dengan kecanggihan ini anda boleh merakam video dengan kadar bunyi yang sangat perlahan. Jadi jangan bimbang bunyi-bunyi yang tidak diundang akan masuk kedalam video anda ketika rakaman berlangsung!

Yang menariknya mengenai telefon pintar Reno2 ini adalah kesan bokeh/kabur pada latar belakang video yang boleh digunakan pada kamera hadapan mahupun kamera belakang. Kiranya anda boleh jadikan latar belakang lebih kabur supaya objek lebih kelihatan semasa merakam video nanti.

OPPO Reno2 juga hadir dengan teknologi penyunting video pintar yang dipanggil SOLOOP di mana ianya akan memilih video template dan muzik latar bersesuaian dengan lokasi, masa dan kandungan album anda selain memasukkan transisi dan filter untuk memudahkan anda hasilkan vlog dengan pantas dan mudah. Bukan sahaja merakam, OPPO Reno2 turut memudahkan anda menyunting kandungan dengan kecekapan teknologi.

Bukan itu sahaja, mikrofon yang terdapat dalam telefon pintar ini juga boleh menyekat kebisingan background dan menjadikan suara manusia lebih mudah didengar semasa penggambaran.

Dengan adanya audio zoom mode anda boleh tingkatkan kesan bunyi objek apabila zoom nanti. Mode ini sangat sesuai untuk anda gunakan semasa merakam memori dalam keadaan angin kencang mahupun jalan yang sibuk dengan kebisingan kenderaan.

Jika anda melakukan rakaman pada waktu malam sekali pun OPPO Reno2 masih mampu merakam setiap objek yang ada. Anda hanya perlu gunakan Ultra Dark Mode sahaja.

On sahaja mode ini, pastinya setiap video anda akan lebih berkualiti meskipun rakam dalam keadaan cahaya yang kurang.

Lebih menarik lagi, dengan menggunakan OPPO Reno2 ini anda juga boleh dapatkan gambar dalam jarak yang dekat dengan lebih sempurna dan tajam hanya dengan menggunakan Ultra Marco Mode dengan kuasa close up yang meletop!

OPPO Reno2 juga dilengkapi dengan lima lapisan perlindungan yang meliputi semua aspek proses pengecasan dengan cepat dan selamat.

Bukan itu sahaja, OPPO Reno2 ini dijana oleh kebesaran bateri 4000 mAh yang tahan lama. Senanglah lepas ini anda travel tanpa risau bateri akan habis dalam kadar masa yang cepat!

Berminat untuk tempuh tahun baru 2020 dengan telefon pintar OPPO Reno2 yang serba canggih? Anda boleh dapatkan OPPO Reno2 secara online di OPPO Online Store www.oppo.com.my atau lokasi OPPO Concept Store di seluruh Malaysia.

Anda juga boleh hadirkan diri ke OPPO Flagship Store yang terletak di Pavilion, Kuala lumpur untuk merasai sendiri pengalaman menggunakan OPPO Reno2 dan peranti terkini dari OPPO yang lain termasuklah peranti IoT dan peranti edisi terhad selain servis selepas jualan kelas pertama yang tiada tandingan. Jika anda tidak dapat hadirkan diri, pre-order OPPO Reno2 akan dibuka pada 12 Disember sehingga 20 Disember 2019 dan anda akan terima Olike Bluetooth Speaker bernilai RM199 sebagai hadiah PERCUMA! Ayuh!